"Nasa Borba" - Dijalog sprecava rat\nKONFERENCIJA ZA STAMPU NIKOLAJA AFANASIJEVSKOG U BEOGRADU\nDijalog sprecava rat\nBeograd. - Zamenik ministra inostranih poslova Rusije Nikolaj Afanasijevski izjavio je juce u Beogradu da je neophodno uciniti sve da se nastave pregovori srpske i albanske strane o Kosovu, zato sto “bilo koje drugo resenje znaci rat".\n“Dobili smo uveravanja od Beograda da je spreman da obnovi pregovore svakog trenutka, ali pregovaracka delegacija kosovskih Albanaca zbog odredjenih teskoca za sada jos nije spremna za razgovore", rekao je ruski diplomata na pres-konferenciji u Beogradu.\nRusija konstatuje da “Beograd posteno ispunjava sve obaveze iz moskovske Izjave (predsednika SRJ Slobodana Milosevica i ruskog predsednika Borisa Jeljcina)", naglasio je Afanasijevski, dodajuci kako su to “konstatovali i Amerikanci". On je rekao da je od srpske strane dobio uveravanja da ce biti udrzana u sukobima na Kosovu i da nece upotrebljavati silu protiv civilnog i mirnog stanovnistva. “Svi posmatraci konstatuju da posle moskovske Izjave srpske snage bezbednosti pokazuju maksimalnu uzdrzanost... utvrdili smo da krivicu za incidente na Kosovu poslednjih dana snosi tzv. Oslobodilacka vojska Kosova (OVK) i druge grupe koje niko ne kontrolise", rekao je zamenik ruskog sefa diplomatije.\nPo zavrsetku petodnevne posete Jugoslaviji, tokom koje je u Beogradu u dva navrata vodio razgovore sa predsednikom SRJ Slobodanom Milosevicem, a u Pristini imao susrete sa Ibrahimom Rugovom i drugim liderima kosovskih Albanaca, Afanasijevski je izjavio da obnovljeni srpsko-albanski razgovori treba da se odnose na resavanje svakodnevnih problema bezbednosti gradjana i na status Kosova, “ukljucujuci i oblike autonomije" pokrajine koje bi utvrdile dve strane.\nOn je istovremeno istakao da je “zajednicki stav medjunarodne zajednice, Saveta bezbednosti i naroda Rusije da ne moze biti govora o nezavisnosti Kosova", vec o polozaju pokrajine “u Srbiji i Jugoslaviji, koji bi obezbedjivao sva prava lokalnom stanovnistvu, u skladu sa najvisim evropskim i svetskim standardima". Predstavnici albanske strane sada treba da “manifestuju hrabrost i donesu odluku o nastavku pregovora" , koji predstavljaju vitalan interes ne samo za narod na Kosovu, Srbiju i SRJ, vec i za Evropu i Rusiju, rekao je Afanasijevski. “Bilo koje drugo resenje oznacava rat koji ne odgovora nicijim interesima", dodao je on.\nKomentarisuci susret americkog izaslanika Ricarda Holbruka sa pripadnicima OVK, ruski diplomata je rekao da se “takve stvari ne smeju objasnjavati slucajnoscu" i da “obicne izjave o tome kako je terorizam nedopustiv nisu dovoljne". Sve zemlje “moraju jasno da osude terorizam i obustave svaku vrstu podrske OVK - materijalnu, finansijsku i vojnu", a Rusija smatra da je “primena teroristickih delatnosti za postizanje ciljeva neprihvatljiva i ona ostro osudjuje aktivnosti tzv. OVK", izjavio je Afanasijevski.\nOn je takodje rekao da je potrebno obustaviti pretnje upotrebom sile na podrucju SRJ, jer sadasnja situacija “za to ne pruza nijedan razlog". “Bilo kakva upotreba sile moze biti izvedena samo odlukom Saveta bezbednosti UN", rekao je Afanasijevski, dodajuci da su “nedavni vojni manevri NATO dali pogresne signale teroristima" i da su “bili usmereni protiv Beograda, a ne na stabilizaciju stanja na Kosovu". Zamenik sefa ruske diplomatije najavio da ce Rusija zajedno sa NATO ucestvovati u vojnim vezbama u Albaniji i Makedoniji kako bi se “preduzele sve mere za sprecavanje isporuka oruzja na Kosovo".


PSŽ SE ZAHVALIO TUHELU: Tomas je uneo mnogo energije i strasti u svoj posao i biće upamćen po lepim stvarima | Novosti.RS\nMediji su prethodnih dana spekulisali da će Tuhel dobiti otkaz i da će ga na klupi pariske ekipe zameniti Maurisio Poketino, a uprava Pari Sen Žermena nije danas saopštila ko će biti novi trener.\n"Želim da zahvalim Tomasu Tuhelu i njegovim saradnicima na svemu što su doneli u klub. Tomas je uneo mnogo energije i strasti u svoj posao i biće upamćen po lepim stvarima koje smo zajedno postigli", naveo je predsednik Pari Sen Žermena Naser Al-Kelaifi.\nTuhel je u maju 2018. godine preuzeo Pari Sen Žermen sa kojim je osvojio šest trofeja. Prošle sezone tim je igrao u finalu Lige šampiona, u kome je izgubio od Bajerna iz Minhena sa 0:1.\nPosle 17 kola u prvenstvu, pariski klub ima četiri poraza i treći je na tabeli sa bodom zaostatka za Lionom i Lilom.\nTakmičenje u Ligi šampiona Pari Sen Žermen je počeo sa dva poraza u prva tri kola, ali se plasirao u osminu finala.\nFK PSŽ Pariz Tomas Tuhel fudbalski trener\n(SASTAVI) ZVEZDA - PROLETER Crveno-beli se okreću domaćim takmičenjima\n28. 02. 2021. u 16:30 >> 16:45


Vesti online / Vesti / Svet / UN: U Idlibu bi moglo da dođe do hemijskog okršaja\nRojters prenosi da je specijalni izaslanik za Siriju Stafan de Mistura upozorio da će ovaj bitka uticati na milione civila i da bi u njemu obe strane mogle da upotrebe hlorin kao hemijsko oružje.\nNavodi se da je De Mistura kazao novinarima da je u Idlibu velika koncentracija stranih boraca, uključujući i procenu o 10.000 terorista, ali da bi bilo bolje uspostaviti humanitarne koridore za evakuaciju civila nego juriti u bitku koja bi mogla da se pretvori u "savršenu oluju", odnosno sukob sa najgorim mogućim posledicama.\nAP je preneo da je generalni sekretar UN Antonio Gutereš juče takođe upozorio na situaciju u\n* Haos tek počinje: SAD zadale udar Rusiji\n* Gutereš: Sve veći rizik od humanitarne katastrofe u Siriji\n* Lavrov: Sastali smo se sa Turcima povodom Idliba\nIdlibu poručivši da tamo raste rizik od humanitarne katastrofe.\nPodseća se da su SAD, Velika Britanija i Francuska upozorili da će odgovoriti na bilo kakvo korišćenje hemijskog oružja u Siriji.\nRojters je preneo da je ruska ambasada u SAD objavila da je ambasador Anatolij Antonov kazao američkim zvaničnicima da je Moskva zabrinuta zbog znakova da Vašington sprema nove napade na Siriju.\nNavodi se da je Antonov u razgovorima održanim ranije ove nedelje upozorio da je Rusija protiv "neosnovane i ilegalne agresije na Siriju".\nU objavi na zvaničnoj stranici ambasade Rusije u Vašingtonu navedeno je da se Antonov sastao sa više američkih zvaničnika, uključujući specijalnog predstavnika za Siriju Džejmsa Džefrija.


Sto manifestacija za stogodišnjicu rođenja Kalašnjikova - Sputnjik Srbija\n04:23 18 Oktobar 2019\n21:10 15.02.2019 Preuzmite kraći link\nPovodom velikog jubileja, u zemlji će biti organizovano oko 100 različitih manifestacija, a koncern „Kalašnjikov“ će takođe organizovati niz događaja.\n„Treba reći da nije svaki čovek udostojen da se njegova stogodišnjica nađe u planu zvaničnih događaja predsednika zemlje i to daje značaj tom jubileju. Veliki broj događaja biće organizovan tokom ove godine, napravljen je ceo program. Za grupu kompanija koja nosi njegovo ime, to je veoma značajna godina. Biće organizovan veliki broj događaja unutar koncerna, povodom obeležavanja jubileja, na kojima ćemo mlado pokoljenje koje radi u našoj kompaniji podsetiti ko je bio, kako je živeo i šta je govorio Mihail Timofejevič Kalašnjikov“, rekao je za Sputnjik Vladimir Dmitrijev, generalni direktor koncerna „Kalašnjikov“.\nDmitrijev otkriva da su u okviru programa planirana tri glavna događaja koja sprema kompanija.\n„To je, pre svega, film koji govori o sudbini Mihaila Timofejeviča. Podsetiću da je on do poslednjih dana svog života radio i zbog toga veliki broj saradnika fabrike i konstruktorskog centra koji su radili sa njim učestvuju u snimanju tog filma. Drugo, planirano je otvaranje akademije ’Kalašnjikov‘, u okviru koje ćemo učiti mlade, buditi njihovo interesovanje za pronalazaštvo, a ne samo za pravljenje skica i konstruisanje, jer izumiteljstvo je ono što je specifično, to je cela filozofija. I treće, to je otvaranje onlajn-muzeja, koji će omogućiti velikom broju ljudi iz celog sveta da se bliže upoznaju sa životom i stvaralaštvom Mihaila Kalašnjikova.“\nKomentarišući glasine da bi se različite proslave povodom stogodišnjice Kalašnjikova mogle organizovati i u inostranstvu, Dmitrijev podseća da su odnosi koncerna sa stranim zemljama trenutno „komplikovani“, s obzirom da se koncern nalazi pod zapadnim sankcijama.\n„Ako govorimo o nekoj vrsti zvaničnog učešća ’Kalašnjikova‘, onda verovatno to neće ići tako lako. Međutim, mi znamo da u svetu postoji ogroman broj klubova obožavatelja lika i dela Mihaila Timofejeviča, a takođe i ljudi koji veoma vole Rusiju. Mislim i znam da će u nekoliko zemalja biti obeležen jubilej, ali neću reći kojim, kako ljudima ne bih pravio probleme.“\nVodeći ruski proizvođač malokalibarskog oružja stalno iznenađuje svet novim tipovima oružja, a direktor „Kalašnjikova“ ističe da će u tom duhu i nastaviti.\n„Veoma se nadam da mi iznenađujemo ljude i da ćemo ih i dalje iznenađivati, ali ne samo oružjem, koje proizvodimo radi zaštite i bezbednosti, nego i drugim novim projektima. Mi se aktivno razvijamo u pravcu ’pametnih gradova‘, nama je veoma interesantna tema ekologije i sve to što može pomoći čoveku da se zaštiti, oseti bezbednijim ili poveća efikasnost svoje delatnosti. To su naši ključni pravci. Naravno, mi smo na prvom mestu preduzeće odbrambeno-industrijskog kompleksa i u tom pravcu i dalje radimo.“\nDirektor „Kalašnjikova“ ističe da će na glavnoj izložbi godine — sajmu naoružanja i vojne tehnike „Armija 2019“, koncern predstaviti mnogo novih proizvoda.\n„Nadam se da ćemo ove godine na forumu ’Armija‘, koji će biti održan krajem juna u parku ’Patriot‘, nedaleko od Moskve, predstaviti niz novina, koje se odnose ne samo na segment oružja, nego i civilne proizvode.“\nDmitrijev navodi da postoji i tesna saradnja „Kalašnjikova“ i Rusije sa Srbijom, ali nije želeo da otkriva detalje.\n„Postoji veoma tesna saradnja sa Srbijom, ali ću se uzdržati od detaljnih komentara kako naši prijatelji, naši partneri u Srbiji, ne bi imali probleme zbog toga.“\nPodsetimo, Mihail Kalašnjikov je rođen 10. novembra 1919. godine u selu Kurji u Altajskom kraju, a umro je u 94. godini u Iževsku, posle duge i teške bolesti.\nKalašnjikov će ostati upamćen kao izumitelj najpopularnije automatske puške koja je nazvana njegovim prezimenom i od 1947. godine kada je nastala proizvedena je u preko 70 miliona primeraka.\nAutomat „Kalašnjikov“ je u zvaničnoj upotrebi u više od 100 država sveta, a njegov konstruktor je jedina osoba koja je istovremeno odlikovana priznanjem „Heroj Rusije“ i dva puta priznanjem „Heroj socijalističkog rada“.


Naslovna » Izlasci » Dani Srpske u Srbiji\nAh Neša 17. oktobar 2015. Izlasci Postavite komentar\nManifestacija Dani Srpske u Srbiji biće održana od 19. do 23. oktobra.\nProgramom i aktivnostima ovogodišnje manifestacije biće obuhvaćeno nekoliko gradova širom Srbije -Beograd, Novi Sad, Subotica, Vršac, Aranđelovac, Plandište.\nManifestacija će se i ove godine realizovati u cilju što bolje i kvalitetnije promocije i predstavljanja privrede, kulture, umetnosti Srpske, kao i u cilju unapređenja i jačanja institucionalne saradnje sa Srbijom.\nPromocija će osim turističke ponude najatraktivnijih destinacija Srpske kao što su Banja Luka, Trebinje, Jahorina, Laktaši, Bijeljina, Bileća, Višegrad, Zvornik, Prijedor, obuhvatiti i promociju tradicionalnih proizvoda Srpske – eno i gastronomsku ponudu.\nOsim toga program će biti obogaćen i kulturno zabavnim nastupima – KUD „Alat Swislion“ iz Trebinja i ženske pevačke grupa Vasilise iz Bileće.\nOrganizator manifestacije je Predstavništvo Republike Srpske u Srbiji.\nTuristička organizacija Republike Srpske objedinjuje promociju turističke ponude Srpske u Beogradu, u Knez Mihailovoj, kod Delijske česme od 20. do 23. oktobra.\nSvečano otvaranje manifestacije Dani Srpske je u utorak, 20. oktobra od 10.00. Manifestaciju otvara Srebrenka Golić, potpredsednik Vlade Republike Srpske.\nNadalje program će trajati do 21.00, kada će u nizu svoju ponudu predstaviti turističke organizacije Banja Luke, Laktaša, Zvornika, Višegrada, Prijedora, Trebinja, Bileće, Olimpijski centar Jahorina i Etno selo Stanišići. Klasičnu promociju turističke ponude pratiće gastro i eno ponuda tih regija i kulturno zabavni program.\nU sredu, na istom mestu i u istom terminu, biće predstavljena turistička ponuda Srpske, Banja Luke, Laktaša, Bileće i Etno selo Stanićići.\nU četvrtak i petak, takođe, na istom mestu i u isto vreme predstaviće se ponuda Republike Srpske, Banja Luke i Bileće. (danubeogradu.rs)\nTagovibanja luka bileća dani srpske knez mihailova republika srpska srbija\nPrethodni Peron: Cinemala otvara novu sezonu\nSledeći Pitam se, pitam se… gde nestade dečja igra


tajni docek nove godine opasnost | Zdrav život | Zdravlje\nDR KON SAVETUJE: Što manje ljudi na dočeku, to manja mogućnost zaraze korona virusom 0 Podeli PODELI TWEET POŠALJI E-MAIL\nDR KON SAVETUJE: Što manje ljudi na dočeku, to manja mogućnost zaraze korona virusom\nTokom novogodišnjih praznika očekuje se blagi pad broja zaraženih, ali to je samo privid, kao vikendom... evo šta sledi posle!\nIzvor: Shutterstock / RTS printscreen\nPosle Nove godine se, verovatno, očekuje blagi porast broja zaraženih korona virusom, kaže epidemiolog i član Kriznog štaba Predrag Kon ali će se pre toga dogoditi prividni pad tokom novogodišnjih praznika, slično kao što se dešava subotom i nedeljom. Predrag Kon je u Jutarnjem programu 31. decembra 2020. godine upozorio na opasnost od okupljanja i organizovanja tajnih dočeka Nove godine.\nZA ZDRAVU 2021.\n"Ako imate oko 100 ljudi, jedan je zarazan. Što je manji broj ljudi manja je mogućnost da bude zaraznih. To je taj rizik koji ne možete nikako izbeći, a prenos i tim uslovima je siguran. On može da se prenese na pet do šest ljudi, a u nekim posebnim okolnostima zatvorenog prostora uz masovnu muziku to može da se popne i na desetak", ističe Kon. Kada se to pomnoži sa brojem takvih mesta, kako ukazuje, može se shvatiti koliki je to rizik. U tržnim centrima su bile velike gužve, a Kon podseća da su na takav rizik upozoravali, ali da je odlučeno tako kako jeste.\n"Ono što je bitno je da i dalje nose maske, jer se tako rizik značajno smanjuje, gotovo 100 puta. Bez obzira na to, ekstremno velika gustina je nešto što nije dozvoljeno. U tržnim centrima je devet kvadratnih metara po osobi i u takvim kontrolisanim uslovima ne bi trebalo da bude takvih gužvi", navodi Kon. Član Kriznog štaba apeluje na sve one koji su nadležni da to kontrolišu.\n"Treba da budemo optimistični. Vakcine polako pristižu. Ja sam rekao da će u početku to biti u kapljicama, dok se pokrene čitav proces. Kada masovno krene imunizacija tokom januara, onda će ubrzano da se povećava broj onih koji su imuni", kaže Kon.\nIstiče da će od organizovanosti u zemlji i odziva građana zavisiti brzina kojom će se dostići zaštita koja će onemogućiti virusu da se širi kao sada.\nKovid-19 Korona virus


RADULOVIĆU I JEVRIĆU NAGRADE ZA NAJBOLJE MENADŽERE - Radio Kotor\nRADULOVIĆU I JEVRIĆU NAGRADE ZA NAJBOLJE MENADŽERE\nSuvlasnik hotelske grupa Montenegro stars, Bečići, Žarko Radulović proglašen je za jednog od 12 najboljih evropskih menadžera u proteklih 25 godina. To je najveće prizanje koje je tokom prethodna 42 izbora dodijelila Evropska Agencija "Naj menadžer", za izbor i promociju najuspješnijih biznismena, kao i časopis EUROMANAGER. Na istom događaju iz oblasti vodosnabdijevanja nagradu je dobio direktor Goran Jevrić, direktor JP Regionalni Vodovod Crnogorsko primorje.\n"Žiri je odlučio da nagradi Žarka Radulovića zlatnom plaketom jer je vodeći svoju kompaniju, unaprijedio poslovni ambijent u svojoj Crnoj Gori, ali i državama jugoistočne i srednje Evrope . Radulović je nagrađen je za kontinuirani dorpinos razvoju turizma u Crnoj Gori i regionu, a u okviru ove inicijative on , hotel Splendid i njegov generalni menadžer od 2008 pa na ovamo dobili su čak 5 priznanja evropskioh menadžera u okviru ove inicijative ", rečeno je na ceremoniji dodjele nagrada u Sarajevu , koja je u skladu sa epidemiloškom situacijom održana pred ogrnaičenim brojem posjetilaca.\n"Kao i sve prethodne nagrade i ovu doživaljavam kao uspjeh svog tima. U godini u kojoj je pandemija uzdrmala temlje turizma, izborili smo se za radna mjesta i ostali na nogama, a ne na respiratoru" izjavio je nagrađeni Žarko Radulović.\n"Takođe, uz podršku Vlade Crne Gore, i u saradnji sa Evropskom bankom za rekonstrukciju i razvoj i predpristupnim fondovima Evropske unije, mi smo tokom 2020. godine ušli u novi investicioni ciklus od oko 26 miliona eura finansirajući razvojne projekte koje će dodatno stabilizovati ovaj sistem i omogućiti uspješan razvoj vodosnadbijevanja Crnogorskog primorja", naveo je Jevrić.\n"Zbog toga ova kompanija sa pravom nosi slogan 'Projekat koji je promijenio Crnu Goru'“, poručio je Jevrić.


RTS :: Vučić odbojkašicama: Hvala vam što ste nas naučile kako se ide do cilja\nOdbojka Vučić odbojkašicama: Hvala vam što ste nas naučile kako se ide do cilja\nponedeljak, 22. okt 2018, 17:10 -> 18:05\nOdbojkašice Srbije, koje su u subotu osvojile Svetsko prvenstvo u Japanu, u Predsedništvu je dočekao Aleksandar Vučić. Predsednik Srbije i predsednik RS Milorad Dodik dobili su od reprezentacije Srbije lopte sa potpisima svih igračica, a Vučić je dobio i zlatnu medalju. Od 18 časova svečani doček ispred Starog dvora.\nHvala vam što ste nas naučile kako se ide do cilja i na sreći koju ste nam donele, rekao je danas predsednik Srbije Aleksandar Vučić članicama ženske odbojkaške reprezentacije, a one su uzvratile zahvalnošću za bezrezervnu podršku koju im je pružio i koju su, kako je na prijemu kod predsednika rekla kapiten Maja Ognjenović, osetile u svakom trenutku tokom takmičenja.\nVučić je primio žensku odbojkašku reprezentaciju Srbije, koja je osvojila zlatnu medalju na Svetskom prvenstvu održanom u Jokohami, u zgradi Generalnog sekretarijata predsednika Republike, i preneo im zahvalnost čitave zemlje zbog radosti koju su donele.\n"Mi vas molimo da naš narod još mnogo puta obradujete, a mi ćemo moći da vratimo izgradnjom novih objekata", rekao je.\n"Čestitam kapitenu Maji Ognjenović i svim igračicama na velikom zanosu. Pomenuo sam poen na 13:12, kad su cela Srbija i Republika Srpska drhtale, a vi ste bile smirene", rekao je predsednik Vučić odbojkašicama.\n"Izdržale ste, bile uverene da pobeđujete – alal vera još jedanput...", poručio je Vučić i dodao: "Nadamo se da ćete doneti zlato i sa Olimpijskih igara, a ako i ne bude, toliko ste zlata doneli ovoj zemlji da ćemo uvek biti zadovoljni."\n"Srbija je ponosna na vas, a vi gledajte da se još nekoliko puta vratite sa ovakvim odličjima. Živela Srbija", zaključio je Vučić.\n"Naš put do medalje zaista nije bio nimalo lak, ali smo izuzetno srećne i ponosne kada osvajamo medalje za našu državu i narod. Daćemo sve od sebe da tako bude i u budućnosti. Hvala vam na bezrezervnoj podršci, verujte da smo je osetile u svakom trenutku takmičenja i ona nam je puno značila", rekla je Ognjanovićeva.\nOna je predsednicima Srbije i RS uručila poklone – odbojkaške lopte sa potpisima svih igračica i članova stručnog štaba, a od selektora Zorana Terzića predsednik Srbije dobio je zlatnu medalju sa Svetskog prvenstva u Japanu.\n"Uvek nam je drago kada u reprezentaciji Srbije imamo igračice sa naših prostora. Želim im još uspeha", poručio je Dodik i dodao da mu je drago što je predsednik Srbije pokazao spremnost da se svi problemi u Savezu reše.\nPrvi čovek Odbojkaškog saveza Srbije Zoran Gajić istakao je da je veoma srećan zbog sjajnog rezultata u Japanu, kao i zbog toga što država zna da ceni uspeh.\n(ponedeljak, 22. okt 2018, 23:45) - gaga [neregistrovani]\n(ponedeljak, 22. okt 2018, 23:21) - mara [neregistrovani]\n(ponedeljak, 22. okt 2018, 22:52) - SARA [neregistrovani]\n(ponedeljak, 22. okt 2018, 22:52) - Ana [neregistrovani]\n(ponedeljak, 22. okt 2018, 22:46) - Ivan [neregistrovani]\n(ponedeljak, 22. okt 2018, 22:45) - Ivan [neregistrovani]\n(ponedeljak, 22. okt 2018, 22:44) - Ivan [neregistrovani]\n(ponedeljak, 22. okt 2018, 22:23) - anonymous [neregistrovani]\n(ponedeljak, 22. okt 2018, 21:54) - Aleksa [neregistrovani]\n(ponedeljak, 22. okt 2018, 21:48) - Nena [neregistrovani]


Oglas - Decija igralista od drveta - Srbija / Bor - Srbija\nDecija igralista od drveta\nSvi oglasi korisnika: tabori (oglasa: 7)\nOcenite korisnika: tabori\nKompanija TABORI EXTERIORS, nastala na temeljima višedecenijske porodicne tradicije, nudi široku lepezu proizvoda od drveta, za aranžiranje i dekoraciju vrtova i dvorišta. Proizvodimo širok asortiman proizvoda, koji ukljucuje: decija igralista, ograde, kucice za decu, letnjikovce, nadstresnice, lukove, penjalice za cvece, saksije i žardinjere. Posebno isticemo prelepa i neobicna decija igrališta, sa mnoštvom razlicitih elemenata i njihovih kombinacija. Prilikom izrade decijih igrališta posebna pažnja se posvecuje bezbednosti dece i kvalitetu izrade.Svi proizvodi se izraduju od najkvalitetnijih vrsta drveta. Impregniraju se i zašticuju bojom, potpuno bezopasnom po coveka i okolinu.\nSvi oglasi korisnika: tabori\nOcenite korisnika tabori\n* Ocenite korisnika tabori ukoliko ste saradjivali s njim


Orbanizacija Evrope ili zaštita granica?\nOgrade ne mogu sprečiti migraciju, kaže aktivist Jasmin Redžepi, otkako je Srbija počela da gradi žičanu ogradu na granici sa Severnom Makedonijom.\nAli, raniji ministar unutrašnjih poslova Pavle Trajanov ističe da procene kažu da je to jedan od efikasnijih načina za zaštitu državnih granica od nelegalnog protoka migranata.\nPre nekoliko dana srpske vlasti su počele izgradnju žičane ograde na granici sa Severnom Makedonijom, na početku u reonu sela Miratovac u opštini Preševo. Miratovac je samo tri kilometara udaljen od makedonskog sela Lojane. Migranti često koriste ovu rutu za nelegalni prelaz.\nU zvaničnim srpskim dokumentima o izgradnji navodi se da se radi o sprečavanju eventualnog masovnog prelaženja granica zbog prevencije širenja korona virusa.\nJasmin Redžepi iz građanske organizacije “Legis”, koja ima kancelariju u prihvatnim kampovima za migrante u zemlji, smatra da ograde ne mogu sprečiti migraciju, kao ni izbeglice da prelaze iz jedne u drugu državu, napominjući da u prvoj polovini ove godine ima više migranata nego u celoj 2019. godini.\n'Dizanje ograde je orbanizacija određenih zemalja i pokazivanje takvog populizma i takve vrste moći.'\n“Ograde se prave zato što je to trend u Evropi. Iako kao zemlja na Balkanu vidimo našu budućnost u Evropi i Evropi bez granica, ipak trebamo znati da se i u samoj Evropi među zemljama prave takve ograde koje, navodno, trebaju sprečiti izbeglice. Ne mislim da je to iz više ideoloških razloga, već da je to orbanizacija određenih zemalja i pokazivanje takvog populizma i takve vrste moći. Kada je Mađarska napravila ograde ka Hrvatskoj i ka Srbiji, na čelu je bio Orban [Viktor, mađarski premijer, prim. red.], kada se u S. Makedoniji napravila ista ograda na celu ove države je bio Gruevski [Nikola, bivši predsednik S. Makedonije, prim. red.] i sada u Srbiji znamo kakve su stvari i zašto se prave te ograde na granicama”, kaže Redžepi.\n'Ograda je postala moda'\nSa druge strane, raniji ministar unutrašnjih poslova Pavle Trajanov kaže da je to ipak jedan od načina za zaštitu granica.\n“To je sada postalo moda u celom svetu, sada to rade i kod nas. Mi je već imamo prema Grčkoj, na maloj kilometraži. Procenjuje se da je [ograda] jedan od efikasnijih načina za sprečavanje ilegalnih prelazaka. Međutim i to nije stoprocentno, jer oni [migranti] seku žice, kopaju rovove ispod njih. Ipak, [ograda] odvraća izbeglice i teže mogu preći ukoliko ima ovakvih prepreka”, kaže Trajanov.\nEU nije odobrila izgradnju žičane ograde na granici Srbije sa Severnom Makedonijom\nTrajanov naglašava da se Severna Makedonija ne sme ljutiti na Srbiju što ona podiže ogradu, jer Severna Makedonija već ima takvu ogradu ka Grčkoj.\nSvaka država, dodaje Trajanov, radi šta može da bi sprečila ulaz ilegalnih migranata na svoju teritoriju.\nManje prelazaka granice nego ranije\nU julu ove godine policija je sprečila skoro 3.700 nelegalnih prelazaka makedonske granice, što je duplo više nego u istom mesecu 2019. godine.\nU julu je otkriveno 12 slučajeva u kojima je bilo pokušaja da se prokrijumčari 567 migranata.\nNVO Ideas: Postavljanje žičanih ograda dovodi do jačanja ksenofobije u društvu\nPrema podacima evropske granične agencije Fronteks, u prvih sedam meseci ove godine, prilikom pokušaja za ulazak u EU kroz zapanobalkansku migrantsku rutu, bilo je uhvaćeno skoro 11.300 migranata, što je za 80 odsto više nego u istom periodu prošle godine.\nIpak, ovo je drastično manje nego u periodu migrantske krize u 2015. i 2016. godini, kada je po stotinu hiljada ljudi mesečno prolazilo balkanskom rutom, od Turske preko Grčke, Severne Makedonije i Srbije ka zemljama EU.\nDržave koje su na ovoj ruti u jeku migrantske krize počele su da dižu ograde jedna prema drugoj, što je u velikoj meri doprinelo smanjenju broja migranata, ali isto tako je doprinelo povećanju krijumčarenja.\nBugarska i Grčka imaju ograde na kopnenoj granici sa Turskom, Severna Makedonija ima na granici sa Grčkom, Mađarska na granicama sa Srbijom i Hrvatskom, Slovenija ka Hrvatskoj, a Austrija ka Sloveniji i Italiji.


Govor Jelene Milić na skupu SEĆAMO SE 11. septembra i stojimo uz SAD - Centar za evroatlantske studije - CEAS\nMeđutim, ovo nikog ne bi trebalo da iznenadi. To je rezultat mudre srpske spoljne politike, koju su osmislili, razvili i sprovode vlada Srbije, ministar spoljnih poslova g.Dačić, predsednik Aleksandar Vučić i Skupština Srbije.\nNegujući dobre odnose sa svim glavnim centrima moći - Vašingtonom, Pekingom, Briselom i Moskvom - ova administracija je postigla maksimalnu fleksibilnost kako bi iskoristila ono što svaki od njih nudi. Naravno, ovakav pristup podrazumeva određene tenzije, ali do sada je srpska vlada njima dobro upravljala.\nNeki na Zapadu kritikuju ovakav pristup spoljnopolitici kao, u izvesnom smislu, manipulativan (neojugoslovenski), ali s obzirom na trenutnu situaciju u Srbiji, ova politika je najviše u skladu sa srpskim interesima. Štaviše, u novim srpskim strateškim dokumentima, usvojenim 2019. godine, članstvo Srbije u EU je definisano kao nacionalni prioritet. SAD u potpunosti podržavaju ovaj cilj Srbije. Poslednjih meseci videli smo značajan napredak srpske spoljne politike u tom pravcu, uprkos vrlo složenim okolnostima.\nSastanci održani u Beloj kući 4. septembra i sporazumi koji su tom prilikom postignuti, najbolje odražavaju ovaj novi, važan i dosledan trend, koji se ponekad nehotice, ali ponekad i namerno, previđa. Jedan od njegovih elemenata je širenje i produbljivanje odnosa Srbije i NATO-a, uz puno poštovanje srpske vojne neutralnosti. Kao posvećeni atlantista, dozvolite mi da iskoristim ovu priliku da naglasim da je NATO odmah stao uz svog saveznika - SAD - nakon užasnih terorističkih napada i pozvao se, prvi i jedini put u svojoj istoriji, na Član 5. Više od 2000 pripadnika trupa, kako iz država članica NATO-a, tako i iz zemalja koje nisu članice, izgubilo je život u zajedničkoj borbi protiv onih koji su počinili i podržali ove napade.\nJedna od najvećih grešaka režima Slobodana Miloševića bila je što je Ameriku i NATO okrenuo protiv sebe. Iskustvo pokazuje da to može samo da se obije o glavu. Nadam se da srpski lideri to više nikada neće učiniti. Ali iskustvo takođe pokazuje koliko je dobro biti saveznik sa SAD-om i drugim slobodnim demokratskim zemljama.\nZapravo, tokom većeg dela srpske istorije, američko-srpski odnosi, kao i odnosi sa drugim saveznicima, bili su odlični. SAD i Srbija su često bile strateški partneri. Tokom protekle četiri godine, američko-srpski odnosi su se znatno poboljšali i sada možemo realno očekivati da će ponovo dostići neku vrstu strateškog partnerstva.\nSAD i Srbija imaju iste osnovne interese u regionu: stabilan, prosperitetan, miran region i punopravno članstvo u EU za sve zemlje regiona. Stoga bi naš fokus trebao biti na postizanju ovih ciljeva.\nProces koji je prethodio sastanku u Beloj kući 4. septembra, kao i sami sastanci i sporazumi, možda ukazuju na novu paradigmu američkog angažovanja na Balkanu. Istinska težnja za rešenjem u kome sve strane pobeđuju, učinila je sam proces mnogo prihvatljivijim za učesnike, a posebno za Srbiju.\nOno što je možda najvažnije, je da je proces imao vrlo pozitivan efekat na imidž SAD u Srbiji. Kako srpski lideri, tako i srpska javnost stekli su utisak da SAD poštuju Srbiju i njene interese i da su spremne da ozbiljno saslušaju srpske argumente, te da se Srbija konačno tretira kao normalna zemlja, a ne više kao parija.\nMnogi u Srbiji se nadaju da će se ovakav pravedniji odnos prema Srbiji preneti na šire pregovore o statusu Kosova i da se ovog puta Srbija neće suočiti sa diktatima (npr. Rambulije, Atisaarijev plan), već da će se odvijati istinski pregovori, koji uzimaju u obzir srpski interes i stavove.\nSAD su snažno zainteresovane za uspeh Srbije, a Srbiji je potrebna američka podrška da bi uspela. Nadamo se da će ovakva američka politika na Balkanu i dalje biti dvostranačka.\nDozvolite mi da iskoristim ovaj komemorativni događaj povodom 11. septembra, pod nazivom PAMTIMO I STOJIMO UZ SAD, da izrazim zahvalnost američkoj ambasadi u Beogradu i aktuelnoj administraciji na vrlo efektnoj javnoj kampanji VI STE SVET, koja obeležava i proslavlja značajne i izuzetne trenutke u srpskoj, i zajedničkoj srpsko-američkoj, istoriji.\nPrisetimo se takođe da su SAD, kroz svoju dvostranačku politiku, stajale uz Srbiju pomažući njen oporavak nakon mračnog istorijskog perioda i podržavajući njen povratak u slobodan i demokratski svet.\nSrbija je zahvalna. Hvala vam.


Toti se "slomio" poslije smrti oca - BIGportal.ba\nToti se “slomio” poslije smrti oca\n15 Oktobra, 2020 15 Oktobra, 2020 0214\nProslavljeni italijanski fudbaler Frančesko Toti doživeo je tragediju pre dva dana kada mu je otac Enco preminuo od posledica koronavirusa.\nZa njega je bio posebno vezan, a na Instagramu je objavio sliku sa njim i oproštajno pismo u kom je izneo sve emocije.\n“Zdravo tata, proveo sam najgorih 10 dana u životu, znajući da si “sam” u borbi protiv zla i da nisi u stanju da me vidiš, razgovaraš, zagrliš, držiš, učinio bih sve da budem tu pored tebe. Sad će moj život biti drugačiji, jer sam odrastao sa važnim vrednostima i zato želim da ti se zahvalim tata na svemu što si učinio za mene, što si me učinio snažnim i hrabrim čovekom, uvek ću te voleti moj tata! Još mogu da čujem tvoj glas, nedostaje mi smeh koji smo nekada imali, nedostaje mi tvoj osmeh, tvoje oči, nedostaje mi da te vidim na sofi kako gledaš televiziju”.\n“Moram da kažem izvini i hvala. Izvini za sve što nisam razumeo, za sve što ti nisam rekao, izvini na propuštenim zagrljajima, na neizrečenim rečima, na greškama koje sam napravio, ali pre svega, hvala vam jer si bio otac i nikada to nećeš prestati da budeš”.\n“Bez tebe nikada ne bih uspeo, čak i ako više nisi sa nama tvoje pamćenje i tvoj osmeh nikada neće biti zaboravljeni! Imao si toliko prijatelja koji su te voleli, jer si imao nešto drugačije, uvek si bio prisutan, uvek dostupan, bio si svima prijatelj, bio si i moj si ponos “(nadam se da sam i ja bio za tebe)”! Danas sam više nego ikad shvatio koliko si mi bio važan u životu i narednih nekoliko godina čuvaću ove dragocene uspomene u svom srcu. Zdravo tata… tačnije, zdravo šerife… ugodno putovanje, tvoj Frančesko”, napisao je Frančesko Toti.


„Moravski koridor“ bez primene zakona o javnim nabavkama\nPočetak Aktuelno Saopštenja Problem "funkcionerskih kampanja" nije rešen\nDatum kreiranja: utorak, 25 jun 2019\nPoseban zakon koji se donosi radi izgradnje „Moravskog koridora“ zadaće još jedan udarac jedinstvu pravnog poretka, a naročito sistemu javnih nabavki u Republici Srbiji, ukazuje Transparentnost – Srbija (članica Transparency International). Predlog ovog zakona o kojem danas počinje skupštinska rasprava, uređuje pitanja koja su već regulisana zakonima Republike Srbije o eksproprijaciji, javnim nabavkama, javno – privatnom partnerstvu, projektovanju, porezima i carinama. Time se nastavlja opasan trend donošenja posebnih pravila koja važe samo za jedan projekat, kao u slučaju „Južnog toka“ i „Beograda na vodi“. Ukoliko Vlada smatra da zakoni nisu dobri (npr. u vezi sa brzinom eksproprijacije) onda treba da predloži njihove izmene i dopune, a ne da stvara posebna pravila koja će važiti samo za jedan slučaj.\nIzvan svake sumnje je argument Vlade Srbije da je izgradnja autoputa koji će povezati Kruševac i Čačak preko potrebna. Međutim, Srbija već ima propise o eksproprijaciji, građevinske standarde, kao i zakone koji uređuju odabir izvođača radova ili izbor firme sa kojom bi bio zaključen ugovor o nekom vidu javno-privatnog partnerstva, kao što će ovde biti slučaj. S druge strane, predlog posebnog zakona predviđa da se na izbor „strateškog partnera i zaključenja ugovora o projektovanju i izgradnji, kao i prilikom izbora stručnog nadzora nad izvođenjem radova, ne primenjuju propisi kojima se uređuje postupak javnih nabavki.“ Kriterijumi i način izbora bi bili uređeni isključivo podzakonskim aktom koji će Vlada doneti za 30 dana.\nU vezi sa tim, neobično je da se u obrazloženju predloga zakona navodi da se odabir Strateškog partnera „vrši na način koji garantuje pravnu sigurnost“, kroz metod „koji je pravno efikasan, u potpunosti transparentan“, „poštujući Ustav i procedure“, i da bi to „trebalo da ima pozitivan uticaj na razne međunarodne indekse demokratičnosti i transparentnosti“. Nejasno je na čemu se temelji ovaj optimizam, kada se ima u vidu da će postupak izbora strateškog partnera biti uređen podzakonskim aktom Vlade, čiji je sadržaj još nepoznat, a da je primena postojećeg Zakona o javnim nabavkama, koji bi inače obezbedio transparentnost, nediskriminaciju i pravnu zaštitu izričito isključena.\nJedino što se ovom posebnom zakonu može navesti u prilog jeste to da je narušavanje pravnog sistema nešto manje nego kod zaključivanja direktnih međudržavnih sporazuma o kreditu kod kojim se istovremeno ugovara i izvođač radova. Podsećamo, na taj način su pre mesec dana, odobreni zajmovi za gradnju pruge Novi Sad – Kelebija i autoput Preljina – Požega, a ti poslovi, vredni 1.686.000.000 dolara, istovremeno su dodeljeni imenovanim firmama iz NR Kine. Kada je reč o „Moravskom koridoru“, čija je vrednost procenjena na 800 miliona evra, Vlada je već zaključila „Memorandum o saradnji na projektu izgradnje“ sa firmama „Behtel“ i „Enka“ iz SAD, odnosno Turske, koji još uvek ne predstavlja pravnu obavezu da se posao dodeli ovim firmama.\nSa stanovišta međunarodnih obaveza Srbije u oblasti javnih nabavki i javno-privatnih partnerstava, a naročito Sporazuma o stabilizaciji i pridruživanju sa Evropskom unijom, mogle bi biti sporne i odredbe člana dva posebnog zakona, prema kojima će prilikom izgradnje biti „korišćeni domaći materijali i oprema i angažovani domaći izvođači u odnosu koji će biti određen ugovorom o projektovanju i izvođenju radova.“ Naime, na osnovu tog sporazuma, preferencijali za domaće ponuđače su ukinuti još u novembru 2018.\nBeograd, 25. jun 2019.\n Z A K O N O UTVRĐIVANJU JAVNOG INTERESA I POSEBNIM POSTUPCIMA RADI REALIZACIJE PROJEKTA IZGRADNJE INFRASTRUKTURNOG KORIDORA AUTOPUTA E-761, DEONICA POJATE-PRELJINA


Održana Parada ponosa u Prištini - Radio Kontakt Plus\n15:46, 10.10.2019Izvor: RTK2\nPod sloganom "Za koga ti kuca srce" u Prištini je održana treća po redu Parada ponosa. Učesnici su prošetali centralnim prištinskim šetalištem. Organizatori su istakli da će ova parada poslužiti kosovskom društvu kako bi postalo tolerantnije i prihvatljivije.\n"Hvala svima na podršci, a posebno hvala članovima LGBTQ koji su uprkos svemu ovde po treći put. Bila je to godina puna izazova, ali smo uspeli. Ovde smo da pokažemo da smo tu, stojimo ponosni jer je to za čim kuca naše srce. Srce nam kuca za vama koje je porodica izbacila iz domova, za vama koji se svakoga dana suočavate sa pritiskom. Naše srce kuca za sve", kazao je Ljend Mustafa, jedan od organizatora Parade ponosa.\nOrganizatori Parade ponosa u Beogradu su sa petnaestak aktivista došli u Prištinu da podrže svoje prijatelje, istakavši da, uprkos stereotipima, postoji odlična saradnja ovih organizacija.\n"Mi svake godine dolazimo da podržimo Paradu ponosa u Prištini, da podržimo naše kolege i koleginice, aktiviste i aktivistiknje ovde iz Prištine, jer mislimo da je regionalna saradnja na ovaj način jako važna. Parada ponosa je jedan od tih načina da se regionalno povezujemo iako i u Srbiji i na Kosovu postoji stigma o etničkim zajednicama. Mi smo jako srećni i bićemo ovde svake godine, najmanje jednom godišnje za Paradu ponosa i sigurno više puta", naveo je Bojan Lazić.\nOva parada će, prema rečima organizatora služiti kosovskom društvu kako bi postalo tolerantnije i prihvatljivije, bez obzira na pol, etničku pripadnost, seksualnu orijentaciju, jezik i religiju.\n"Verujem da pripadnici LGBTQ populacije trebaju da se druže, da budu solidarni. Znači nam ova Parada ponosa, mi smo tu, postojimo, nismo vanzemaljci, već smo deo svake kulture, svake nacije i države", smatra Bekim Asani, iz Severne Makedonije.\nDogađaju je prisustvovao gradonačelnik Prištine Špend Ahmeti, ambasador Sjedinjenih Država na Kosovu, Filip Kosnet, šefica kancelarije EU na Kosovu i drugi predstavnici diplomatskog kora. Treću Paradu ponosa u Prištini je obezbeđivao veliki broj pripadnika Policije Kosova.\nOrganizatori su nevladine organizacije koje štite prava LGBTQ zajednice, i koje zastupaju poštovanje ljudskih prava.\nParada ponosa po treći put u Prištini


Pazite – Sajber kriminalci koriste Euro 2016 da napadnu korisnike – ICT Vesti\nPazite – Sajber kriminalci koriste Euro 2016 da napadnu korisnike\n13. Juna 2016. Aktuelno, Računari, Razno, Saveti, Vesti 0 Comments\nHiljade kompanija širom Evrope i sveta verovatno će tokom trajanja prvenstva u fudbalu Euro 2016 u Francuskoj, saznati da imaju mnogo veći broj zaposlenih koji rade od kuće nego što je to bio slučaj do sad. Mnogi navijači će pokušati da izvrše svoje poslovne obaveze putem mobilnih uređaja, okruženi velikim brojem nepoznatih ljudi, na javnim i nebezbednim WiFi mrežama, i ometeni fudbalskim utakmicama, što ih čini izuzetno ranjivim na sajber pretnje. Srećom, uz pomoć nekoliko jednostavnih koraka, svi oni će moći da ostanu bezbedni.\nEvropsko prvenstvo u fudbalu, čiji je domaćin Francuska, okupiće 24 reprezentacije koje će odigrati 51 fudbalsku utakmicu ukupno. Milioni navijača će pratiti utakmice na stadionima, u barovima, i na javnim mestima okupljanja. Poslodavcima je predočeno da bi trebalo da budu fleksibilniji i dozvole svojim zaposlenima da rade od kuće kako bi mogli da gledaju utakmice nacionalnog tima, ali su neki od zaposlenih uzeli stvari u svoje ruke i obavljaju poslovne zadatke na mobilnim uređajima dok gledaju utakmicu sa drugim navijačima. Ovakvo ponašanje može prouzrokovati ozbiljne bezbednosne IT rizike. Ni poslodavci ni zaposleni nisu u potpunosti svesni i spremni na to koliko ranjivi zapravo mogu postati.\nKako bi pomogli korisnicima da osiguraju bezbednost važnih poslovnih informacija, bez obzira na to gde se nalaze, stručnjaci iz kompanije Kaspersky Lab sastavili su spisak praktičnih saveta za zaštitu od pretnji:\n10 stvari koje zaposleni koji rade u pokretu mogu da nauče od igrača na terenu\nPreuzmite odgovornost za svoja dela\nNedavno istraživanje kompanije Kaspersky Lab o ransomware virusima ukazuje na to da bi manje od 4 odsto odraslih u SAD imalo problem ako bi dokumenti na njihovim uređajima bili izbrisani usled sajber kriminala, dok bi 77 odsto njih bilo u panici ako bi izgubili određene finansijske podatke. Ravnodušnost ne može da podstakne bezbedno ponašanje. Ako planirate da radite u pokretu, morate osećati odgovornost za bezbednost poslovnih informacija kojim rukujete.\nSvi vas gledaju\nUnošenje lozinke na uređaj na mestima gde veliki broj ljudi može preko ramena da „snimi“ vašu šifru pomoću tzv. „vizuelnog hakovanja“ olakšava posao sajber kriminalcima, koji jednostavno mogu da se infiltriraju na uređaj i ukradu informacije. Vodite računa o privatnosti vaših podataka.\n„Fišing“ i ransomware i-mejlovi mogu izgledati iznenađujuće uverljivo i može vam se čak učiniti da vam je i-mejl poslao neko od kolega. Ako ne očekujete poruku, direktno kontaktirajte navodnog pošaljioca, i nikada ne posećujte linkove i ne otvarajte dokument u prilogu iz i-mejlova od ljudi koje ne poznajete.\nNe otkrivajte strategiju\nNe šaljite ništa osim ako niste sigurni da je šifrovano. Budući da je na WhatsApp i Apple iMessage servisima sva komunikacija šifrovana, i da to predstavlja standard, i-mejl brzo postaje najnebezbedniji oblik poslovne komunikacije. Koristitie najbezbedniji kanal komunikacije koji vam je dostupan.\nVodite računa o napadima sa „čovekom u sredini“\nKorišćenje besplatne, javne WiFi mreže u poslovne svrhe veoma je rizično. Napadači jednostavno mogu da se „ubace“ na mrežu i presreću ili špijuniraju vašu komunikaciju. Isto to mogu da urade između i-mejlova i poslovnog servera. Šifrovanje podataka sprečava ovakve incidente, tako da, ako vaše informacije nisu šifrovane, ne šaljite i-mejlove dok niste na bezbednoj mreži ili VPN-u (virtuelna privatna mreža).\nPoslodavci koji nisu pripremljeni za iznenadan porast zaposlenih koji rade u pokretu, verovatno nemaju instaliranu adekvatnu zaštitu na poslovnim uređajima, a kamoli na ličnim uređajima zaposlenih. Ako je prekasno za instalaciju ove zaštite, najmanje što možete da uradite je da ne napuštate kuću bez prethodnog ažuriranja softvera na uređaju. Mobilni uređaji nisu imuni na sajber napade: u 2015. godini, kompanija Kaspersky Lab sprečila je skoro 3 miliona pokušaja inficiranja mobilnih uređaja Trojan virusom.\nSudija može da pogreši\nVeb stranice, provajderi mrežnih usluga i operativni sistemi daju sve od sebe kako bi zaštitili ili upozorili korisnike o pretnjama: kao što su upozorenja o malveru i „fišing“ veb stranicama koje je uveo Bing. Međutim, kriminalci takođe ne sede skrštenih ruku, i ako postoji bilo kakva ranjivost oni će je sigurno pronaći. Ograničite rad u pokretu na zadatke koji nisu kritični za kompaniju ili koji nisu toliko osetljivi.\nNe krivite sudije za sve greške\nNekada stvari krenu kako nismo planirali, uređaji se pokvare, izgube, bivaju ukradeni ili zaraženi malverom ili drugim virusima. Najbolje je da domah obavestite IT sektor o incidentu kako bi oni mogli da preduzmu određene korake kao što je blokiranje uređaja ili daljinsko brisanje podataka, pa čak i izolovanje malvera pre nego što uspe da zarazi ceo uređaj.\nNe olakšavajte pobedu protivničkoj strani\nSajber kriminalci generalno vole put bez mnogo otpora. Solidno obezbeđen uređaj, bezbednosna ažuriranja, komplikovana lozinka, korišćenje najnovijeg softvera, šifrovana komunikacija ili komunikacija preko VPN mreže samo su neki od koraka koji otežavaju kriminalcima da dobiju pristup vašem uređaju i poslovnim informacijama.\nNe očekujte pobedu bez truda\nStručnjaci iz kompanije Kaspersky Lab otkrili su da otprilike polovina (53 odsto) korisnika praktikuje korišćenje bezbednosnih alatki koje su dostupne na njihovim uređajima. Kako biste bili jedan korak ispred napadača, morati biti u toku sa osnovama sajber bezbednosti. Ključ je u posvećenosti i fokusu, ali vam je neophodna i dobra oprema, kao u fudbalu.\n„Euro 2016 treba da predstavlja proslavu fudbala i priliku za navijače širom sveta da uživaju u ovom sportu. Nažalost, situacije u kojima su ljudi opušteniji i manje obazrivi kada je u pitanju bezbednost uređaja i informacije, brzo mogu postati savršeno okruženje za hakere. Sajber kriminalci neće oklevati ako im se ukaže prilika da napadnu navijača koji je odlučio da svoj posao radi u pokretu. Određene mere predostrožnosti pre, tokom i posle meča, pomoći će poslodavcima i njihovim zaposlenima da ostanu bezbedni, i na taj način uživaju u fudbalskom spektaklu”, izjavio je Dejvid Em (David Emm), glavni bezbednosni istraživač u kompaniji Kaspersky Lab.\neuro 2016 sajber kriminalci, kasperski srbija


Altmajer: Ne vezivati Severni tok 2 za slučaj Navaljni\nTanjug 26. aprila 2021. 10:41\nBERLIN – Nemački ministar ekonomije i energetike Peter Altmajer smatra pogrešnim povezivanje završetka projekta gasovoda Severni tok 2 sa slučajem Alekseja Navaljnog.\n„Ne bi trebalo povezivati završetak Severnog toka 2 sa slučajem Navaljni. Trebalo bi da procenjujemo i odlučujemo o izgradnji i završetku cevovoda zasebno od drugih pitanja“, rekao je on u intervjuu za medijsku kuću Funke Medijengrupe, prenela je agencija Tas s.\nIstakao je da u proteklih 50 godina isporuke gasa nikada nisu bile političko oružje u odnosima između Istoka i Zapada.\n„To je koristilo (stabilnosti) našem snabdevanju gasom. Sve to moramo vrlo pažljivo da procenimo u svetlu potencijalnog odustajanja od ove politike“, dodao je ministar.\nAltmajer je ponovio da su nacionalne vlade odavno odobrile izgradnju projekta gasovoda Severni tok 2.\n„Projekat su odobrile vlasti različitih evropskih zemalja, u skladu sa zakonodavnim procedurama“, dodao je on.\nIstovremeno, založio se za to da interesi Ukrajine ne budu kršeni kada projekat bude završen. Prema njegovim rečima, „tranzit gasa preko Ukrajine nastaviće se i nakon završetka Severnog toka 2“.\n„Pored toga, izgradnjom takozvanih terminala za tečni prirodni gas, postaraćemo se da ne zavisimo od snabdevanja preko tog cevovoda, ako Rusija pokuša da izvrši politički pritisak putem isporuka gasa“, rekao je Altmajer.\nUpitan da prokomentariše mogućnost uvođenja novih sankcija Rusiji zbog slučaja Navaljni, ministar je odgovrio:„Odluka o sankcijama treba da se donese na nivou cele EU“.\nProjekat Severni tok 2 obuhvata izgradnju dve dva cevovoda ukupnog kapaciteta 55 milijardi kubnih metara gasa godišnje od obale Rusije preko dna Baltičkog mora do Nemačke. Izgradnja je obustavljena u decembru 2019. godine kada je švajcarska kompanija za polaganje cevi Olsis zaustavila radove zbog američkih sankcija. Međutim, gradnja je nastavljena u decembru 2020. godine.


Indijanac se zapalio u znak protesta zbog hapšenja oca - Klix.ba\nSvijet Indijanac se zapalio u znak protesta zbog hapšenja oca\nIndijanac se zapalio u znak protesta zbog hapšenja oca\n7.12.2014. u 10:46\nMeksikanac Agustín Gómez zapalio se ispred zgrade lokalne vlade na jugu Meksika, tražeći da iz zatvora bude pušten njegov otac, indijanski lider koji je uhapšen prošle godine pod optužbama za učestvovanje u nasilnim protestima 2011. godine.\nGomez je sinoć legao ispred zgrade vlade meksičke savezne države Chiapas u gradu Tuxtla Gutierrez i dopustio da ga drugi demonstrant polije benzinom i zapali, prenijela je agencija AP.\nMladić je prevezen u bolnicu sa opekotinama drugog i trećeg stepena i sada je, prema riječima njegove maćehe Araceli Diaz, u "teškom, ali stabilnom stanju".\nGomez i drugi poljoprivrednici indijanskog porijekla su ispred zgrade lokalne vlade protestovali protiv odluke vlasti da uhapsi njegovog oca Florentina Gomeza Girona.\nGomezu starijem sudi se za ubistvo, krađu stoke, organizovani kriminal i protjerivanje 39 porodica iz opštine Ixtapa, kao i zbog toga što je predvodio proteste indijanaca 2011. godine, tražeći poboljšanje osnovnih uslova života.\nTi protesti su prerasli u sukobe sa policijom, tokom kojih je uništeno više policijskih automobila i zapaljena gradska vijećnica u Ixtapi.\nKancelarija za ljudska prava vlade države Chiapas je izrazila žaljenje zbog samospaljivanja Gomeza, osuđujući "ponašanje koje dovodi u opasnost živote demonstranata".\nMeksiko odobrio azil bivšem predsjedniku bolivije Evu Moralesu\n12.11.2019. u 08:44\nUbijen policajac koji je uhapsio sina El Chapa, u njega ispaljeno 155 metaka\n08.11.2019. u 11:37\nGodišnjica 4. korpusa 72\n1h 56min 185\nJak jugo 31\n2h 32min 41


Pogledajte šta nudimo!\nNudimo Vam tehnički servis praktično svih vrsta informatičke opreme:\nmrežna oprema u sklopu našeg servisa\nUsluge pružamo na Vašoj lokaciji ili putem trećih servisa koristeći kvalitetne dijelove i elemente sa garancijom na dijelove i uslugu.\nU segmentu održavanja podrazumjevamo sve vidove podrške korisnicima (tehnički servis, preventivne i redovne preglede, održavanje, savjetovanje, on-site i on-line podrška) koji imaju potrebu da otklone sve vidove poteškoća koje možete iskusiti u radu sa IT opremom: računarima, printerima, skenerima, monitororima i drugim uredskim aparatima.\nU segmentu održavanja našim korisnicima nudimo dvije osnovne verzije ugovora.\nUGOVOR O INCIDENTNOM ODRŽAVANJU podrazumjeva održavanje u slučaju kada se kvar već desio. U definisanom vremenu po ugovoru, dolazimo na Vašu lokaciju i otklanjamo kvar. Ovakav vid ugovora podrazumjeva definisanje vremena odziva te definisanje rabatnih stopa za rezevne dijelove.\nUGOVOR NA MJESEČNOJ BAZI podrazumjeva preventivne obilaske, a sve u cilju smanjenja vremena neoperativnosti Vaših uređaja. Ovakav ugovor podrazumjeva definisanje vremena odziva u slučaju kvara, aktivnosti na lokaciji i učestalost obilazaka korisnika kao i definisanje rabatnih stopa za rezervne dijelove.\nServis i održavanje l Projektovanje i planiranje l Realizacija l Networking l Zaštita podataka l On-line rješenja\nFixIT postao Cisco Select Partner!\nIsporuka: Arhitektonski fakultet Sarajevo\nRadovi: Jedinstvena wi-fi mreža


Zamjenica predsjedavajućeg Vijeća ministara Bosne i Hercegovine i ministrica vanjskih poslova Bosne i Hercegovine dr Bisera Turković razgovarala je 23. novembra 2021. godine telefonski sa Mevlutom Cavusogluom, ministrom vanjskih poslova Republike Turske.\nSagovornici su razmotrili brojna pitanja, uključujući i odnose dvije države, ali i aktuelnu situaciju u Bosni i Hercegovini i regiji zapadnog Balkana. Ministrica Turković je upoznala turskog ministra o posljednjim dešavanjima u našoj državi te upozorila na moguće posljedice nastavka blokade bh. institucija i reformskih procesa.\nBilo je govora i o predstojećim diplomatskim aktivnostima te provođenju ranije dogovorenih projekata. Kako je istaknuto, Republika Turska čvrsto stoji na pozicijama podrške suverenitetu i teritorijalnom integritetu Bosne i Hercegovine te jačanju i funkcionalnosti države u interesu građana.


Izuzetna ponuda Višegrada na beogradskom sajmu turizma | Turistička organizacija Višegrad\n„Višegrad je zajedno sa Andrićgradom destinacija koja se obavezno posjećuje. Ovdje smo da predstavimo sve sadržaje koje turisti mogu da vide, prvenstveno kulturno-istorijske znamenitosti, manastire i crkve“, rekla je Todorovićeva Srni.\nOna je istakla da se ove godine promoviše i proizvod „nostalgija voz“, te „čarobni turistički“, od Zlatibora do Višegrada. „Na ovogodišnjem sajmu imamo punu podršku lokalne vlasti, a na sajmu su i predstavnici lokalne uprave“, kaže Todorovićeva.\nU okviru sajamskih aktivnosti na štandu Turističke organizacije Republike Srpske potpisan je Protokol o saradnji između opština Čajetina u Srbiji i Višegrad u Republici Srpskoj.\nSporazum o saradnji potpisali su predsjednik opštine Čajetina Milan Stamatović i načelnik opštine Višegrad Mladen Đurević, koji je rekao da je sporazum veliki događaj za Višegrad jer znači nastavak saradnje u kulturi, sportu i drugim oblastima.\n„Dosadašnja saradnja je bila na visokom nivou, ali očekujem da ona bude još veća jer smo mi susjedne opštine i treba da zajedno stvaramo bolje i ljepše uslove u turističkom i svakom drugom smislu i da njegujemo prave susjedske odnose“, istakao je Đurević. On je rekao da Višegrad turistima može da ponudi mnogo, a da su najatraktivnije lokacije Andrićgrad i višegradska ćuprija, te brojni spomenici kulture.\nDirektor Turističke organizacije Višegrad Olivera Todorović rekla je da je potpisan značajan sporazum i između Turističke organizacije zapadne Srbije i Turističke organizacije Višegrad.\n„Naša dugogodišnja saradnja krunisana je ovim sporazumom. Naš zajednički proizvod je `Čarobni turistički krug` koji podrazumjeva voz `ćiro` i našu priridnu ljepoticu rijeku Drinu, koja dovodi turiste brodom od Perućca do Višegrada“, dodala je Todorovićeva.\nOna je istakla da je Andrićgrad pružio nove mogućnosti za turiste koji dolaze sa svih strana, a prema procjenama u prošloj godini je bilo više od 250.000 turista.\nTodorovićeva je dodala da turizam ne poznaje granice ni među ljudima, ni među religijama, te da želja ljudi da dođu u Višegrad prevazilazi sve prepreke.\nStamatović je rekao da je na ovom primjeru pokazano da granice ne postoje i da turistički radnici teže da se povezuju međusobno i da se turistički potencijali unapređuju. On je dodao da turizam posljednjih godina naglo napreduje, te da se mora nastupati jedinstveno i širiti turističke potencijale.\n„Veliki broj turista koji dolaze na Zlatibor, odlaze u Višegrad na jednodnevne i višednevne izlete i ovo će biti početak veće saradnje, uz mogućnost da nas razumeju nadležne institucije da mi moramo nastupati kao jedinstveno tržište, a da manje promovišemo strane aranžmane“, rekao je Stamatović.\nDirektor Turističke organizacije zapadne Srbije Miroslav Rađen rekao je da je saradnja sa Višegradom bila dobra i ranije jer se taj grad doživljava kao sastavni dio regije. „Veliki broj turista posjećuje Višegrad jer do Višegrada turisti mogu da promijene tri prevozna sredstva, voz, autobus i brod i to je prelijepo“, dodao je Rađen. On je naveo da postoje najave brojnih turista koji planiraju da obiđu „Čarobni turistički krug“.\nU okviru drugog dana sajamskog nastupa Turistička organizacija Višegrad je u saradnji sa višegradskim restoranima priredila i bogatu prezentaciju gastronomske ponude Višegrada, drinsku mladicu, mesne proizvode, domaće pite, peciva, kolače. Svoje specijalitete predstavili su višegradski restorani Kruna, Zlatna Moruna, Mandić, restoran hotela Andrićev konak, kao i pekara Pereca sa svojim izborom peciva.


Srbija: Radikali padaju, demokratske stranke rastu - Index.hr\nSrbija: Radikali padaju, demokratske stranke rastu\nPREMA posljednjem istraživanju javnog mišljenja agencije "Medium Gallup", rejting Srpske radikalne stranke značajno pada, a raste naklonost birača strankama demokratskog korpusa.\nDirektor agencije "Medium Gallup" Srbobran Branković izjavio je za subotnji beogradski dnevnik "Blic" da je od prošlog istraživanja obavljenog u lipnju Srpska radikalna stranka pala s 36 na 30,7 posto podrške, dok je Socijalistička partija Srbije pala sa 6,3 na 4,6 posto, što znači da ne bi prešla izborni prag od pet posto.\n"Poboljšan je rejting Demokratske stranke Borisa Tadića s 22,8 na 23,7 posto, Demokratske stranke Srbije Vojislava Koštunice s 10,6 na 14,7, Nove Srbije Velimira Ilića s 4,1 na 5,5 posto, dok je G17 plus Mlađana Dinkića ostao na svojih pet posto." - kazao je Branković, dodajući da ispod izbornog praga ostaju Srpski pokret obnove, Liberalno-demokratska partija Čedomira Jovanovića i Pokret Snaga Srbije Bogoljuba Karića.\nPrema Brankoviću, nekoliko je razloga koji su mogli utjecati na pad rejtinga radikala i socijalista te rast povjerenja u stranke demokratskog bloka.\n"Jedan je svakako popuštanje europskog pritiska u vezi s izručenjem Ratka Mladića i obnavljanje izgleda za nastavak pregovora", ocijenio je Branković, navodeći kao drugi mogući razlog povratak radikala svom nekadašnjem imidžu i pobunu kojom je reagirala demokratska javnost, ali i činjenicu da je prošlog mjeseca porasla vrijednost dinara u odnosu na euro i negativnu inflaciju.\nPo rezultatima istraživanja, piše "Blic", Srpska radikalna stranka bi u parlamentu imala 94 zastupnika (dva više nego što je osvojila na prošlim izborima) od ukupno 250, Demokratska stranka 72, Demokratska stranka Srbije 44, Nova Srbija 17 i G17 Plus 15, dok bi stranke nacionalnih manjina imale deset zastupnika te bi tek postizbornom koalicijom mogla biti formirana vlada.


Izložba fotografija o životu Roma u Srbiji - www.lobi-info.rs\nBojan K. 21. januara 2014., 16:01 3.9k Views\nIzložba fotografija o životu Roma\nU našoj zemlji, Romi se posmatraju kao najviše diskrimisana i najugroženija zajednica koja na svojim leđima nosi probleme omalovažavanja i društvenog nasilja.\nUdruženje Civil Rights Defenders u saradnji sa Nacionalnom zadužbinom za demokratiju, je odlučilo da građanima Srbije kroz izložbu dočara život Roma koji konstantno tragaju za boljom budućnošću, za boljim sutra.\nElem, pomenuto udruženje je još 12. decembra otvorilo konkurs u okviru projekta „Jačanje vidljivosti najdiskriminisanijih grupa u Srbiji“. Čak je 80 ljudi širom naše zemlje poslalo više od 300 fotografija među kojima je izabrano najboljih 12.\nNajboljih 12 fotografija biće predstavljeno na dve izložbe u Beogradu i Nišu i odštampano na specijalnim kalendarima za 2014. godinu čime će organizatori pokušati da probude svest ljudi.\n“Kao što ime projekta kaže, cilj koji smo sebi zacrtali je bio da povećamo vidljivost naših komšija Roma i njihovih života. Neki od trenutaka koji su zabeleženi na fotografijama su tužni, neki sretni, ali su svi autentični i izuzetno dirljivi – kažeje Goran Miletić, programski direktor „Civil Rights Defenders“ .\nPodsećamo, organizacija Amnesti internešenel o ljudskim pravima u svetu, u svom izveštaju je ukazala na diskriminaciju Roma u Srbiji i na prisilno iseljavanje. Organizacija je opomenula beogradske vlasti da ne utiče na stvaranja rasno odvojenih naselja, iseljavajući Rome i uticati na stvaranje izolovanih mesta.\nPrema nezvaničnim podacima, u Srbiji od 400.000 Roma polovina živi u 600 neformalnih naselja, gde nemaju osnovna sredstva za život niti zdravstvenu zaštitu, zaposlenje i obrazovanje.\nPosetite izložbu fotografija u Ustanovi kulture Palilula gde će organizatori pokušati da Vas prošetaju kroz težak život Roma. Ulaz je besplatan, a želja organizatora jeste da postignu poštovanje i neomalovažavanje nacionalnih manjina u Srbiji.\nPrethodna objava Danas isključenje prazničnog osvetljenja u Borči\nSledeća objava Kineski most još nije spojio Borču i Zemun\nKineski most još nije spojio Borču i Zemun


Hana Ikodinović, ćerka Nataše Bekvalac i Danila Ikodinovića, danas proslavlja 13. rođendan, a budući da je na snazi vanredno stanje zbog korona virusa, pevačica je za naslednicu organizovala intimnu proslavu u njihovom domu.\nHana ove godine rođendan proslavlja sa mamom Natašom, mlađom sestrom Katjom i dadiljom Jovanom, a Bekvalčeva je na originalan način čestitala naslednici rođendan i otkrila da su dan provele u krevetu, negujući se, te su se snimale dok su na licu držale maske od gline.\n- Obožava što nije sa svojim društvom, kaže oduvek je maštala o ovakvom rođendanu - našalila se Nataša na Hanin račun. Kako je to izgledalo pogledajte u videu iznad.\nNataša Bekvalac nije propustila priliku ni da ćerki posveti emotivnu poruku.\n- Mojoj prvoj, najvećoj ljubavi i radosti danas je divan dan, divan dan, njoj je 13. rođendan, rođendan... Zabranila mi je da pišem bilo šta, pa i ovo radim krišom. 13 godina najponosnija sam mama na svetu... koliko si me namučila dok sam te rađala, toliko me usrećuješ i odmaraš dok te odgajam i kraj tebe dišem svaki dan... dogovorile smo se da se sve četiri večeras lepo obučemo, napravimo predivnu večeru, slušamo super muziku i proslavimo njen divan dan. Napravila sam i tortu, pristala je - poručila je pevačica na Instagramu.


Mreže za izgradnju Mira: Hitna nabavka vakcine protiv COVID-a treba biti prioritet svakog predstavnika/ice vlasti u BiH @ StartBiH.ba\nMreža za izgradnju Mira u BiH upućuje apel svim izabranim nosiocima državnih, entitetskih i kantonalnih vlasti da preuzmu odgovornost koju su dobili od građana/ki demokratskim putem, te izvrše svoju dužnost, i da svojim odgovornim djelovanjem vrate građanima/kama izgubljeno povjerenje da su sposobni da učinkovito i koherentno vode borbu protiv COVID-a.\nPotrebna je hitna nabavka vakcina, bez dana odlaganja, za svakog građanina/ku Bosne i Hercegovine, bez ikakve politizacije, diskriminacije i privilegija.\nSvi građani/ke, iako prestrašeni i ogorčeni, i dalje će se boriti protiv COVID-a poštivajući sve mjere sigurnosti. Ali na vladajućim autoritetima i na zdravstvenim institucijama je mandat, dužnost i odgovornost da prestanu sa političkom propagandom i neistinama, odustanu od retorika podjela, da se ujedine i koherentno počnu djelovati kako bi osigurali sve potrebne uslove i okolnosti u svrhu zaštite zdravlja građana/ki, njihovih života i kontrole širenja COVID-a.\nIzražavamo našu podršku i neizmjernu zahvalnost svim zdravstvenim radnicima/ama i pozivamo građane/ke da ne odustaju od svog jasnog i glasnog konstruktivnog otpora. U ovoj teškoj individualnoj i socijalnoj krizi svi građani/ke mogu i dalje računati na neumornu podršku Mreže za izgradnju mira za nastavak civilne borbe za društvenu odgovornost, humanost i dostojanstvo, a posebno tokom pandemije COVID virusa, sve dok zadnja potrebna vakcina ne stigne u BiH, a i dalje u budućnosti.\nMreža za izgradnju mira aktivno prati stanje u zemlji, te će nastaviti da analizira borbu protiv COVID-a i rad svih vlada na nabavci vakcine u BiH. Tim povodom Mreža uskoro će organizirati veliku konferenciju koja će okupiti lidere/ke civilnog društva, ne samo iz nevladinih udruženja nego i medija i sindikata.\nMreža za izgradnju mira je uspostavljena u februaru 2010. godine i trenutno okuplja 217 organizacija i škola iz cijele BiH.\nDodik na šestom Delfi ekonomskom forumu u Grčkoj\nStanić udaljen sa sjednice Narodne skupštine RS: Dodik tvrdi da je tražio dva miliona za prelazak u SNSD\nVijesti / Bosna i Hercegovina 280533\nPolitika / Bosna i Hercegovina 206076\nVijesti / Svijet 205021\nVijesti / Regija 201167


dušan vujović – Page 2 – Gerila\nGerila > dušan vujović\nArhiva prema tagu: dušan vujović\nMinistarstvo finansija dodelilo je ugovor vredan malo više od milion evra grupi ponuđača, među kojima se nalazila i kompanija kontroverznog rumunskog biznismena Sebastiana Gice. U trenutku kada je državna sekretarka Ministarstva finansija Andrijana Ćurčić potpisala odluku o dodeli ugovora, 7....\nKada je pre tri godine tadašnji premijer Aleksandar Vučić na sednici Štaba za vanredne situacije povikao: ”Tišina tamo! Rekao sam, nijednu reč više da nisam čuo…” bilo je neprijatno čak i ispred TV ekrana na kojima se odvijao direktan prenos...\n(VIDEO) Nastavak farse: ko obmanjuje javnost o dugu Beograda?!\nPredsednik Srbije Aleksandar Vučić izjavio je da je računica gradonačelnika Beograda Siniše Malog o dugu grada Beograda preciznija od računice Fiskalnog saveta jer uključuje i "skriveni" dug, odnosno dugove javnih komunalnih preduzeća u gradu. On je tako negirao ocenu Fiskalnog...


Astro-kompleksi: Strelca je strah da će ga zaboraviti, Lav da će prestati da ga vole | Tvoj Astrolog\nHome» Zanimljivosti » Astro-kompleksi: Strelca je strah da će ga zaboraviti, Lav da će prestati da ga vole\nAstro-kompleksi: Strelca je strah da će ga zaboraviti, Lav da će prestati da ga vole\nPostavio Tomaž Sklabinski - 02/10/2015 - Zanimljivosti\nStresni trenuci i razočaranje okidači su unutrašnjih nesigurnosti. Tako Device i Blizanci žude da ih drugi prihvate i cene, a Rak, Lav i Vodolija da ih vole.\nKoliko god komunikativni i ekspresivni bili, pripadnici ovog znaka svesni su da su promenljivog raspoloženja i poprilično komplikovani. Iako oko sebe imaju veći broj ljudi s kojima se slažu, oni potajno sumnjaju da li ih vole oni i prihvataju zbog onog što jesu, ili onog što dobijaju iz tog odnosa. U kriznim situacijama preuzimaju karakteristike “negativnih Strelaca” – ne žele da slušaju tuđa objašnjenja, glava im je u oblacima i postaju sarkastični.\nPripadnici ovog znaka poprilično su osetljivi na to koliko ih drugi doživljavaju važnim u svom životu. Njihova nesigurnost izlazi na videlo u situacijama u kojima se osećaju zanemareno, nevoljeno ili ako ih prozivaju da nisu nešto uradili kako su trebali. Tada poprimaju karakteristike “negativnog Jarca” – postaju pesimistični, povlače se u sebe i sažaljevaju se.\nGubitak položaja i javno poniženje situacije su u kojima će pripadnici ovog znaka pokazati svoje slabosti. Ukoliko se ignorišu njihove potrebe i želje, na videlo dolazi njihova unutrašnja nesigurnost – da bližnjima ne znače onoliko koliko sami smatraju da bi trebalo. Tada poprimaju karakteristike “negativnih Vodolija” – oholost, sarkazam, povlačenje u sebe i bežanje od onih koji su ga povredili.\nPripadnici ovog znaka navikli su da imaju hladnokrvnu masku koju retko ko može da probije, ali upravo ona služi za skrivanje unutrašnjih nesigurnosti. Njihov primarni kompleks je da nisu tako dobri, vredni, sposobni ili šarmantni kako ih doživljavaju, pa osećaju stalan pritisak da održe dobar utisak. U stresnim situacijama poprimaju karakteristike “negativnih Riba” – plačljivi su, emotivni, destruktivni i histerični.\nPripadnicima ovog znaka njihov društveni ugled je vrlo bitan, a najveću nesigurnost im predstavlja ideja da drugi o njima pričaju loše, raspredaju o njihovim manama ili pogrešno tumače njihove postupke. Strahuju da će ih zbog toga drugi odbaciti, pa imaju premalo poverenja u to koliko znače drugima. U stresnim situacijama poprimaju karakteristike “negativnih Ovnova” – postaju agresivni, viču, postaju svađalice…\nPripadnici ovog znaka nemaju mnogo kompleksa, ali jedna nesigurnost ih često prati – a to je da ih ne doživljavaju dovoljno pametnim ili sposobnim. Ako se osete izloženim ili ranjivim, misle kako bi to drugi mogli da iskoriste i steknu prednost nad njima. U takvim situacijama poprimaju karakteristike negativnih Bikova – postaju zajedljivi i pasivni.\nIako deluju neambiciozno, filozofski nastrojeni pripadnici ovog znaka imaju veliku potrebu da se svide ljudima. Važno im je da ih svi pamte po dobrom, a sve kritike na svoj račun shvataju vrlo lično. Ukoliko ne dobijaju pohvale na račun svog rada ili ponašanja, pojaviće se kompleks manje vrednosti. Tada poprimaju karakteristike “negativnih Blizanaca” – postaju površni, govore nepovezano, uzrujani su i vrlo neugodni u komunikaciji.\nPripadnici ovog znaka vrlo su nesigurni i nepoverljivi po pitanju emotivnih odnosa. Smatraju kako nisu dorasli tuđim igricama i boje se da nekome predaju svoje poverenje i osećanja, da ne bi ostali povređeni. Upravo zbog toga glume hladnokrvnost, ali u stresnim situacijama ta ranjivost dolazi do izražaja. Tada poprimaju karakteristike negativnih Rakova – ćudljivi su, posesivni, ljubomorni i vrlo emotivni.\nIako deluju kao da ih mišljenje okoline ne dotiče previše, pripadnici ovog znaka često skrivaju manjak samopouzdanja. Ipak, kako ne žele da se stope s masom već da ostanu individualci, odlučuju da glume da ih osude drugih ne diraju. Istovremeno strahuju da će ih ljudi, do kojih mu je stalo, lako zameniti. U stresnim situacijama poprimaju karakteristike “negativnih Lavova” – ne žele da slušaju, beže od rasprave i “gledaju s visine”.\nPripadnici ovog znaka po pravilu nisu nesigurni, samo previše razmišljaju o ljudskim odnosima. Jedan od većih strahova im je da će ih drugi shvatati “zdravo za gotovo”. Iscrpljeni brigom o drugima, umorni i razočarani, Ribe će u stresnim situacijama poprimiti karakteristike “negativnih Vaga” i postati kritični, hladni, izuzetno perfekcionistički nastrojeni i nimalo neće birati reči kojima će povrediti druge.\nAutor: novosti, Foto: Profimedia.rs


Vulin: Vučiću,dokle ćeš da trpiš Kori Udovički, idi na izbore\nBEOGRAD - Ministar rada i lider Pokreta socijalista Aleksandar Vulin izjavio je danas da ne razume kako premijer Aleksandar Vučić može da trpi Kori Udovički u vladi.\nVulin je takođe ocenio da bi premijer posle svega trebalolo da ide na izbore.\n"Predsednik vlade je otišao u Sjedinjene Američke Države. Tamo ga je dočekao pokušaj te firme i sestre potpredsednice vlade, tu mislim na Kori Udovički i njenu sestru, sačekali su ga sa pokušajem nameštenih demonstracija. Ja ne razumem svog prijatelja Vučića kako može da trpi Kori Udovički u vladi, kada iz njene porodice dolaze ovakvi napadi na vladu u suštini, na sve nas", rekao je Vulin za Pink.\n"Praktično, optužuju Vučića, ali on ima snage da sedi na sednici vlade i da ne traži njenu ostavku", primetio je Vulin\nNa pitanje da li je pitao premijera da li je tražio ostaku od Udovički, on je odgovorio da nije i da sada možda govori više nego što treba, ali:\n"Evo, sad ga pitam", rekao je Vulin i zapitao kako je moguće da ministarka Udovički sedi na sednici i ne kaže ni to je istina, ni to nije istina.\nPrema njegovim rečima, važna je i činjenica da jedino što vlada nije ispunila iz ekspozea predsednika Vlade jeste - zakon o platnim razredima.\n"Sve ostalo smo uradili i mnogo teže zakone, od zakona o radu, pa do smanjenja deficita", rekao je Vulin i dodao da ne razume da posle toga nije ponuđena ostavka, koja bi možda bila odbijena.\n"Zato Vučiću treba da ideš na izbore, zato što ovo ne treba da trpiš", poručio je Vulin.\nOn je rekao da je jasno da ne sede svi u Vladi kojima je na prvom mestu interes Srbije i sprskog naroda, nego da ima onih kojima je na prvom mestu lični i strani interes.\nVulin je dodao "nemojte misliti da su svi oduševljeni što imamo ovako stabilnu i čvrstu vladu i čoveka na 54 odsto glasova na čelu države".\n"Imate ponašanje unutar vlade prvog potpredsednika naše vlade ( Ivice Dacića), koji je sa mnogo mnogo manje žustrine objašnjavao ovu aferu, nego neke svoje", rekao je Vulin.\nVulin je dodao da "ne može tako da se učestvuje u vladi - da nam je samo naša muka - naša muka, a kada se oblaže član porodice nekog drugog, kada se napada neki prijatelj, kada se napadne predsednik Vlade, onda možemo i da se sklonimo sa strane".\nPredsednik Vlade je već raspravljao o tim stvarima i i te kako podržao svog prvog potpredsednika i to se tako radi, ako funkcioniše tim, Vlada Srbije, kazao je Vulin.\n"Svi mi u vladi možemo da izađemo iz te vlade. SNS ima stabilnu većinu u parlamentu, pa niko nije izašao, zato što je to stabilna partija i u dobru i u zlu", istakao je Vulin.\nNa opasku voditeljke da je ministarka Udovički rekla da neće da učestvuje u rijalitiju, ministar je rekao da svi sad učestvuju u tom rijalitiju, i Vučić učestvuje, to joj nije problem, iako je potpredsednica vlade.\n"To nije rijaliti, ovo su optužbe koje su neverovatne", zaključio je Vulin.\nVulin je, takođe, rekao da već peti dan država raspravlja o brutalnoj laži i da je u svakom pravnom sistemu na svetu onaj ko optužuje dužan da dokaže, a onaj ko se brani nije dužan da bilo šta dokazuje, dok je kod nas potpuno obrnuto.\nNa opasku novinara da bi generalni direktor Eleketromreže Srbije Nikola Petrović hteo na poligraf sa liderom DS Bojanom Pajtićem i Lidijom Udovički Vulin je odgovorio da se narod i cela država bavi Pajtićevim besmislicama.\n"Dogovorimo se ja i neki moj drug i na našem sajtu objavimo što god hoćemo i cela država mora da igra oko nas", rekao je Vulin.\n"Zanimljivo je da Pajtić i njegov veoma posebni prijatelj gospodin Redžepović su napravili to što su napravili i sada svi moraju da objašnjavaju i dokazuju da oni nisu ono za šta su ova dvojica lagala", rekao je Vulin.\nVulin je naveo da su svi koji su optuženi, odnosno Petrović, rekao da hoće na poligraf, a da svi koji su ih optužili, Udovički i Pajtić, rekli da neće na poligraf i dodao da nema nikakve afere osim direktnog pokušaja da se napadne Vučić.\n"Ako treba u ovoj zemlji da čitava država stoji zato što Udovički neće da ide na poligraf, dokle smo došli", upitao je Vulin i dodao da kum Pajtića Dušan Elezović "ne zna šta ima".\n« Zapad smatra da nije vreme za formiranje vojske Kosova Šutanovac: DS će tražiti formiranje anketnog odbora »


Alkatraz - Blic Online\nViše stotina ljudi okupilo se na Novom groblju u Beogradu kako bi na poslednji počinak ispratili Ljubomira Markovića Kiću (37), jednog od vođa navijačke grupe "Alkatraz", koji je likvidiran u petak uveče.\nNa utakmici Partizana i Vojvodine navijači crno-belih odali su poštu Ljubomiru Markoviću Kići, sinoć ubijenom vođi “Alkatraza”.\nLjubomir Kića Marković (37), ubijen večeras u Ulici Grčića Milenka u Beogradu, dobro je poznato ime i u navijačkim krugovima i u beogradskom podzemlju.\nLjubomir Marković Kića (37) ubijen je večeras na benzinskoj pumpi u Ulici Grčića Milenka na Voždovcu. Policija je pokrenula akciju, blokirala deo grada i, kako saznajemo, u toku je potera za crnim "BMW X5" šabačkih tablica u kojem se, kako se sumnja, nalaze ubice.\nAutomobil marke "porše" na koji je danas bačena bomba na Vračaru koristio je Lazar V., koji je ranije privođen zbog sumnje da je u decembru 2017. učestvovao u pucnjavi na Nikolu Vavića (27), brata vođe Partizanove navijačke grupe "Alkatraz" Aleksandra Vavića.\nOstrvo Lindholm u Danskoj, jednoj od najliberalnijih zemalja EU, uskoro će postati pravi Alkatraz. Na njemu će biti smešteni migranti koji imaju kriminalnu prošlost, a zbog ratnog stanja ili drugih okolnosti ne mogu biti deportovani u svoje zemlje.\nDOLIJAO VLADA BUDALA Nekadašnji vođa navijačke grupe Alkatraz posle sedam godina IZRUČEN\nVladimir Maljković, zvani Vlada Budala, jedan od vođa Partizanove navijačke grupe Alkatraz, izručen je Srbiji iz Španije, pošto je za njim bila na snazi poternica iz 2008. godine.\nSAZNAJEMO Uhapšen Majk Halkijević, pripadnik Kimijeve grupe, zbog droge i oružja\nDETALJI PUCNJAVE NA ZVEZDARI Ranjen nekadašnji vođa "Alkatraza" odbio saradnju sa policijom\nU današnjoj pucnjavi koja se dogodila oko 14 časova u Ulici Dimitrija Tucovića u Beogradu ranjen je Marko Isaković (30), nekadašnji vođa navijačke grupe "Alkatraz".\nDONETA ODLUKA Ulemeku produžen boravak u "alkatrazu" za još dve godine\nNekadašnji komadant Jedinice za specijalne operacije Milorad ulemek Legija ostaje još dve godine u najstrožijem zatvoru u Srbiji - Posebnom odeljenju zatvora u Požarevcu, poznatom i kao srpski "alkatraz", u kojem boravi od otvaranja tog 2010. godine.\nBeogradska policija traga za muškarcem koji je u nedelju uveče ispalio više metaka iz automobila u pokretu na Karaburmi u „mercedesa“ kojim je upravljao navijač „Alkatraza“ U. S. (20), saznaje „Blic“. Meci namenjeni njemu završili su u stanu u Uralskoj ulici, a mladi par je imao sreće i izbegao ranjavanje.\nDetinjstvo su provele na ozloglašenom ostrvu ALKATRAZ i tvrde: Nismo mogle da poželimo LEPŠI ŽIVOT\nSestre Meri i Džin Komfort bile su veoma male kada su zajedno s roditeljima i starijom sestrom Kerol došle da žive na ostrvu Alkatraz, nakon što se njihov otac zaposlio kao čuvar u ozloglašenom zatvoru u Zalivu San Franciska. Majka i otac su prodali sve što su imali i krenuli na put s jednog na drugi kraj Amerike.


Doprinos bezbednosti na ZOI u Sočiju\nHome → Doprinos bezbednosti na ZOI u Sočiju\nZa Zimske olimpijske i paraolimpijske igre u Sočiju, koje se održavaju od 7. do 23. februara 2014, austrijska kompanija Kapsch (KTC Russia) je angažovana na izgradnji i opremanju kompletnog sistema pristupne saobraćajne kontrole olimpijskom naselju i borilištima. Sistem se sastoji od 14 pristupnih tačaka, dva prodajna mesta i centralnog sistema.\nDa pristupna kontrola nesmetano funkcioniše i da bezbednost takmičara i posetilaca bude na visokom nivou zaslužan je i Institut “Mihajlo Pupin”. Naime, u sklopu dugogodišnje saradnje koju Institut ima sa Kapšom, našim stručnjacima je povereno da razviju softver pristupne kontrole, tzv. saobraćajne filtre, zatim softver prodajnih mesta i softver centralnog nadzorno-upravljačkog sistema. Pored toga Institut je dizajnirao celokupan sistem, obavio nadzor nad instalacijom opreme i izradio sva potrebna uputstva za korišćenje.\nSistem se sastoji od 16 saobraćajnih filtara raspoređenih na saobraćajnicama u Sočiju i na okolnim olimpijskim borilištima, koji su GSM mrežom povezani sa kontrolnim centrom u Olimpijskom komitetu. Za ETC identifikaciju vozila koja prolaze kroz kontrolne punktove korišćene su Kapschove antene i OBU, a centralni sistem je baziran na Oracle platformi.\nTekst objavljen : 30. januar 2014.\nPrethodna tema: Nagrade saradnicima za 2013. godinu\nSledeća tema: European Data Forum 2014


RTCG - Radio Televizija Crne Gore - Nacionalni javni servis :: Nauka i tehnologija :: Zemlje EU hitno da promijene dobavljače za 5G\n24. 07. 2020. 22:31 >> 22:27 1\nZemlje EU hitno da promijene dobavljače za 5G\nZemlje Evropske unije EU treba da preduzmu hitne akcije kako bi promijenile dobavljače opreme za 5G mreže, saopštila je danas Evropska komisija EK.\nTakav zaključak Komisije je, prema ocjeni Rojtersa, korak u pravcu smanjenja prisustva kineskog Huaveja u Evropi, pošto Sjedinjene Države vrše pritisak na 27-člani blok da slijedi primjer Britanije i zabrani opremu kineske kompanije u evropskim 5G mrežama, prenosi Nova.rs.\nEvropska unija se dogovorila u novembru prošle godine da pooštri kriterijume za dobavljače 5G opreme, kako bi smanjila rizike u pogledu sajber bezbjednosti za mobilne mreže nove generacije, koje se smatraju ključnim za podsticanje ekonomskog rasta i konkurentnosti, podsjeća britanska agencija.\nTa strategija podrazumijeva smanjenje zavisnosti zemalja EU i telekom operatera od jednog dobavljača, a Huaveju, proizvođaču telekomunikacione opreme broj 1 u svijetu, konkurenti su finska kompanija Nokija i švedski Erikson.\nMada je postignut određeni napredak, još mnogo toga treba da se uradi na ovom putu, saopštila je Komisija, napominjući da je „potreban hitan napredak za smanjenje zavisnosti od dobavljača visokog rizika, a s ciljem smanjenja zavisnosti na nivou cijele Unije“.


Zotov nije dostavio ponudu za RŽR „Ljubija“ - Impuls\nObjavljeno: Srijeda, 23 Januar 2019 11:50\nBANJALUKA – Israeli Investment Group nije u predviđenom roku dostavila ponudu Investiciono-razvojnoj banci (IRB) RS za učešće na aukciji za prodaju državnog kapitala u Rudniku željezne rude (RŽR) “Ljubija”, koja je zakazana za 30. januar, već je tražila produženje roka za prijavljivanje.\nRok za dostavljanje dokumentacije za učešće na aukciji na berzi istekao je krajem prošle sedmice, a aukcija na Banjalučkoj berzi je zakazana za 30. januar, iako je prvobitno trebalo da bude 17. decembra prošle godine.\nDirektor Israeli Investment Group Evgenij Zotov je danas za CAPITAL rekao da je ova kompanija prije isteka roka za dostavljanje dokumentacije za učešće na aukciji uputila dopis Ministarstvu energetike i rudarstva RS i IRB-u u kojem je tražila pojašnjenje uslova aukcije.\n„Mi očekujemo odgovor u narednim danima. Takođe smo tražili produženje za prijavljivanje. I dalje smo zainteresovani za kupovinu i sa našim partnerom, koji ispunjava kvalifikacione uslove koje je IRB postavio, očekujemo odgovor“, kaže Zotov.\nOn nije želio da precizira sa kojom kompanijom želi da učestvuje na aukciji.\n„Radi se o međunarodnoj kompaniji koja se bavi rudarstvom i ima nekoliko milijardi KM prihod na godišnjem nivou“, rekao je Zotov.\nDirektor „Arcelor Mittala“ iz Prijedora Mladen Jelača nije želio ni da potvrdi ni da demantuje informaciju da je kompanija „Arcelor Mittal“ dostavila dokumentaciju uz obrazloženje da o tome odlučuje centrala iz Luksemburga.\nPočetna cijena državnog kapitala u RŽR “Ljubija” 69 miliona KM\nU IRB-u su za CAPITAL rekli da je jedno zainteresovano lice dostavilo dokumentaciju za potrebe dokazivanja ispunjenosti kvalifikacionih kriterijuma za učešće na aukciji za paket akcija RŽR “Ljubija”.\n„Kako je riječ o složenoj poslovnoj grupaciji analiza dostavljene dokumentacije je još uvijek u toku“, rekli su u IRB i naglasili da novog pomjeranja datuma aukcije neće biti.\nVlada RS dala je u oktobru prošle godine saglasnost IRB-u za organizovanje posebne aukcije za prodaju akcija RŽR “Ljubija” Prijedor. Početna vrijednost državnog kapitala iznosi 69 miliona KM.\nAukcija je prvobitno trebalo da bude održana 17. decembra 2018, ali je IRB početkom tog mjeseca promijenila datum prodaje.\nVlada RS pokušavala je prvo da proda državni kapital u rudniku uz saglasnost Narodne skupštine RS, ali u tome nije uspjela jer su vladajuće stranke imale različite stavove. Dok su SNSD i SP bili za to da se rudnik proda kompaniji Israeli Investment Group koja je ponudila više novca, DNS je podržao punudu „Arcelor Mittala“.\nZbog toga je Vlada dva puta povlačila odluku o prodaji državnog kapitala sa sjednice NSRS. Treću odluku nije povukla i ponovo je predložila da se državni kapital u RŽR „Ljubija“ proda Israeli Investment Group. Ta firma je za 65 odsto akcija „Ljubije“ ponudila 92 miliona KM, dok je „Arcelor Mittal“ ponudio 63,6 miliona KM. Međutim, odluka nije dobila podršku u NSRS jer su protiv glasali poslanici DNS-a.\nNakon toga, Vlada RS je krajem 2017. godine izbacila RŽR „Ljubija“ sa liste strateških preduzeća, čime je omogućila privatizaciju državnog kapitala u ovom rudniku bez saglasnosti Narodne skupštine RS.\nParku prirode „Hutovo blato“ milijun eura iz EU fondova


Najveći napredak Srbije u izveštaju Svetske banke - Računovodstvo AKTIVA sistem\nNajveći napredak Srbije u izveštaju Svetske banke\nAgencija za privredne registre objavila je na svojoj zvaničnoj internet stranici, dana 26. oktobra 2016. godine, sledeću vest:\nSrbija je od juna prošle do juna ove godine značajno unapredila uslove poslovanja, što je rezultiralo poboljšanjem pozicije zemlje za 7 mesta (sa 54. na 47. mesto) na rang listi „Poslovanje (Doing Business) Svetske banke“.\nU najnovijem Izveštaju o uslovima poslovanja 2017., Svetska banka je po broju sprovedenih reformi svrstala Srbiju u prvih 10 zemalja na svetu zahvaljujući reformama sprovedenim u sledeće tri oblasti – otpočinjanje poslovanja, dobijanje građevinskih dozvola i registrovanje imovine.\nReforma u oblasti otpočinjanja poslovanja odnosi se na pojednostavljenje procedura i skraćenje vremena potrebnog za registraciju firme, što je Srbiji donelo napredak od 18 mesta, sa 65. na 47. mesto svetske rang liste.\nNapredak je postignut na osnovu uvođenja jedinstvene registracione prijave za upis u Registar privrednih subjekata i Jedinstveni registar poreskih obveznika, što je pojednostavilo proceduru registracije. Zahvaljujući elektronskom povezivanju APR-a i Poreske uprave, ukinuta je i obaveza odlaska u lokalnu organizacionu jedinicu Poreske uprave radi podnošenja prijave za paušalno oporezivanje preduzetnika i prijave za PDV obveznika. Ukidanjem ove procedure, vreme potrebno za otpočinjanje poslovanja skraćeno je sa 12 na 7 dana, a globalni prosek je 21 dan.\nUvođenjem informacionog sistema za izdavanje građevinskih dozvola, za čije je funkcionisanje od 1. januara ove godine zadužena Agencija za privredne registre, Srbija je uspostavila sistem elektronskog izdavanja građevinskih dozvola, i time povećala efikasnost procesa. Kako stoji u izveštaju Svetske banke, zahvaljujući ovom sistemu, privrednik u Beogradu sada može da izgradi skladište u roku od 156 dana, u odnosu na ranijih 327 dana.\nOva reforma obezbedila je najveći skok Srbije na rang listi zemalja po lakoći poslovanja, za 103 mesta, a u oblasti dobijanja građevinskih dozvola ostvaren je napredak sa 139. na 36. mesto, što je najviše doprinelo poboljšanju ukupne pozicije zemlje.\nOvogodišnja lista prvi put uključuje i rodnu dimenziju, a region Evrope i centralne Azije, kome pripada i Srbija, jedini je u kojem ne postoje nikakve barijere za žene u oblastima koje prati Izveštaj.\nOd zemalja bivše Jugoslavije, najbolji plasman ima Makedonija (10. mesto), Slovenija (30. mesto) i Hrvatska (43. mesto), a za Srbijom (47. mesto) slede Crna Gora (51. mesto) i Bosna i Hercegovina (81. mesto).\nObraćanje Zvonka Obradovića, direktora Agencije za privredne registre, na Nacionalnoj konferenciji NALED-a na kojoj je predstavljen izveštaj Svetske banke „Doing Business 2017- Jačanje konkurentnosti Srbije“, možete pogledati ovde ili preuzeti sa http://www.infobiro.tv/.


Potvrda stiže priznanjem bivšeg agenta FBI da je lažirao dokument koji je i doprineo pokretanju višegodišnje istrage protiv Trampa i njegovog tima.\nBivši advokat FBI Kevin Klajnsmit, okrivljen u Vašingtonu za falsifikovanje dokumenata, sprema se da prizna krivicu tužiteljima koji istražuju ruski uticaj na američke izbore. On će, kako navode američki mediji, priznati da je izmenio sadržaj imejla koji je poslala CIA, a čime je dozvoljeno da FBI obnovi nalog za nadzor Trampovog savetnika u kampanji Kartera Pejdža 2017. godine.\nBivši marinac, osnivač konsultantske firme "Global enerdži kapital", specijalizovane za ruske i centralnoazijske poslove sa naftom i gasom, Pejdž je angažovan u Trampovoj kampanji 2016. godine kao spoljnopolitički savetnik. Pažnju agenata FBI je privukao sumnjama da je podlegao ruskim naporima da utiču na američku predsedničku kampanju. FBI je od CIA tražio informacije o Pejdžu, a Američka obaveštajna agencija je objasnila da je on redovno dostavljao podatke o svojim kontaktima u Rusiji. U spornom imejlu Klajnsmit je tražio od CIA nalog da se prati komunikacija osobe za koju se sumnja da je strani agent. U tom imejlu se navodi da je Pejdž radio kao izvor CIA, ali Klajnsmit je promenio referencu, tako da ispada da on to nije činio.\nKlajnsmitovi advokati ranije su tvrdili da je njihov klijent izmenio imejl poruke kako bi kolegi razjasnio činjenice. Sada su progovorili sasvim drugačije: - Kevin duboko žali što je izmenio imejl. Nikada nije imao nameru da zavara sud ili kolege, jer je verovao da su informacije koje je preneo tačne - naveli su Klajnsmitovi branioci.\nIzveštaj generalnog inspektora ministarstva pravde našao je, ujedno, i brojne netačnosti u prijavama FBI za praćenje Pejdža u sklopu njihove istrage o navodnoj saradnji Trampove kampanje i ruskih operativaca 2016. godine.\nBivši advokat lažirao dokument koji je pokrenuo istragu “Rusijagejt“\nAgenti FBI koji su pokrenuli istragu dali su Trampu prvi izveštaj kao republikanskom kandidatu. Zapisnik sa sadržajem brifinga odobrio je bivši agent Peter Strzok, kao i Klajnsmit.\nIstraga o ruskom mešanju u američke izbore je aprila 2019. godine zaključila da nema direktnog dokaza da je Pejdž usklađivao aktivnosti Trampove kampanje sa ruskom vladom. Američko ministarstvo pravde smatra i da su neprihvatljiva poslednja dva, od četiri, naloga za praćenje Pejdža.\nAmerički dnevnik "NJujork tajms" tvrdi da tužioci ne nameravaju da saopšte da su akcije bivšeg advokata FBI deo plana u većoj zaveri. Klajnsmitovo priznanje, ipak, dokazuje da je istraga protiv Trampa počivala na laži, a protegla se, ipak, na gotovo ceo njegov prvi mandat.\nSAD Donald Tramp afera Rusija - Amerika špijuniranje tajne službe SAD i Rusija predsednički izbori u SAD


KRAGUJEVČANI DA LI STE ZNALI? Evo koliko Kragujevac ima stambenih zgrada! - iKragujevac\nKRAGUJEVČANI DA LI STE ZNALI? Evo koliko Kragujevac ima stambenih zgrada!\npetak, 19 maj 2017 10:46\nDa li ste se ikada zapitali koliko ima stambenih zgrada i stanova u Kragujevcu? Mi jesto i došli smo do zanimljivih podataka koje ćemo podeliti sa vama.\nĆinjenica je da u poslednjih par godina u Kragujevcu zgrade niču preko noći i samim tim broj stambenih zgrada non stop se menja. Mali broj ljudi može da pogodi tačan broj zgrada za stanovanje koje se nalaze na teritoriji Kragujevca.\nOve podatke neko će pročitati prvi put, a oni koji su znali koliko je bilo zgrada nekada, zaprepastiće se činjenicom koliko se grad Kragujevac razvio u urbanističkom stambenom pogledu.\nGrad Kragujevac ima preko 700 stambenih zgrada, što znači da ima preko 22 hiljade stanova.


15.04.2018 u 18:25\nNapredak lako pobedio Vojvodinu\nFudbaleri Napretka pobedili su danas u Kruševcu Vojvodinu sa 1:0 u prvoj nedeljnoj utakmici 31. kola Super lige Srbije. Kruševljani su pobedom protiv „lala” na čijoj klupi je debitovao Aleksandar Veselinović načinili veliki iskorak u borbi za plasman u Ligu Evropa. Napredak je pred svojim navijačima do pobede došao u 57. minutu pogotkom Miloša Vulića iz jedanaesterca. Prethodno, Ranko Veselinović je u kaznenom prostoru nepropisno startovao nad Aleksom Vukanovićem, pa je sudija Srđan Obradović dosudio najstrožu kaznu. Do kraja susreta Napredak je imao u potpunosti kontrolu, Vojvodina nikako nije uspevala da pripreti golmanu Nikoli Petroviću. Napredak je peti na tabeli sa 26 bodova, dok je Vojvodina osma sa 22. (Beta)\n14.04.2018 u 17:15\nRadnički pobedio Čukarički u Beogradu\nFudbaleri Radničkog iz Niša pobedili su u Beogradu domaći Čukarički sa 3:2, u utakmici 31. kola Super lige Srbije, odnosno prvog kola plej-ofa. Čukarički je poveo u prvom minutu nadoknade vremena prvog poluvremena golom Asmira Kajevića, a na asistenciju Petra Bojića sa desne strane. Trener Nenad Lalatović je već u sedmom minutu utakmice morao da zameni Darka Zorića, kome je posle kornera za Radnički u duelu sa jednim protivničkim igračem slomljena vilica. Radnički je izjednačio u 51. minutu golom Siniše Babića iz jedanaesterca. Sudija Ilija Brdar dosudo je penal u 49. minutu posle starta Miladina Stevanovića nad Markom Mrkićem. Fudbaler Čukaričkog je tada isključen, pošto je dobio drugi žuti karton. U 59. minutu isključen je Lalatovićev pomoćnik Dragan Šarac zbog prigovora,\n05.04.2018 u 19:28\nCrvena zvezda sa plus šest bodova ide u plej-of Superlige\nFudbaleri Crvene zvezde pobedili su večeras Zemun sa 3:1 i u plej-of Superlige ulaze sa šest bodova više od Partizana, koji je savladao Borac sa 5:0. Već posle nepunih 20 minuta na stadionu „Rajko Mitić”, lider je rešio dileme o pobedniku sa dva gola Mohameda El Fardua Bena i jednim Aleksandra Pešića, pa je u nastavku spustio ritam i Miljan Vukadinović je ublažio poraz Zemunaca. U isto vreme, Partizan je u Humskoj sa pet golova počastio Borac. Strelci su bili dva puta Ognjen Ožegović, po prvi put mladi Svetozar Marković, zatim Danilo Pantić i oporavljeni Zoran Tošić. Večiti su napravili odlične uvertire pred derbi za 10 dana na „Rajku Mitiću” koji bi mogao da odluči titulu. Od ostalih mečeva poslednjeg kola regularnog dela, Vojvodina je preokretom trijumfovala nad Radom 2:1,\n01.04.2018 u 19:35\nPobeda Zvezdinih fudbalera u Lučanima\nLučani - Fudbaleri Crvene zvezde pobedili su Mladost u Lučanima sa 5:2, u 29. kolu Super lige. Zvezda je nastavila niz i sada je 18 utakmica bez poraza. Kolo pre kraja regularnog dela prvenstva zauzima prvo mesto sa 76 bodova, osam više od drugoplasiranog Partizana. Mladost četiri kola nema pobedu i 10. je na tabeli sa 35 bodova, bez šanse za plasman u plej-of. Crvena zvezda je vodila u Lučanima golom Slavoljuba Srnića u 18. minutu, a Mladost je izjednačila u 36. preko Predraga Pavlovića. Novu prednost Zvezdi su doneli Srđan Babić u 44. i Aleksandar Pešić iz penala u 56. minutu, Pavlović je u 73. smanjio, a potom su Luka Ilić u 82. i Pešić u 84. postavili konačan rezultat. Čukarički je u drugoj superligaškoj utakmici ostvario važnu pobedu u borbi za Evropu, pošto je rezultatom 4:1\n30.03.2018 u 19:49\nVoždovac pobedio Rad\nFudbaleri Voždovaca pobedili su na gostujućem terenu Rad sa 1:0, u prvoj utakmici 29. kola Super lige Srbije, a jedini gol postigao je Andrija Luković u 10. minutu. Voždovac je ostvario drugu uzastopnu pobedu prvenstvu i šesti je na tabeli sa 46 bodova. Rad je pretrpeo 20. poraz u prvenstvu, pretposlednji je sa 21 bodom i ima bod više, ali i utakmicu više od poslednje plasiranog Borca. Trener Voždovca Miloš Veselinović rekao je da je njegova ekipa osvojila važna tri boda pred plej-of, kao i da je iskoristila grč u kome se Rad nalazio zbog važnosti utakmice. „Utakmicu je obeležila taktička disciplina koju smo prikazali. Teren nije bio onakav kako smo pre početka meča rekli. Sa strane deluje dobro, ali je jako težak za igru, neravan, uz vetar koji je duvao bili su vrlo teški uslovi za\n28.03.2018 u 18:05\nFudbaleri Novog Pazara pobedili u Jagodini\nJagodina - Fudbaleri Novog Pazara pobedili su u Jagodini istoimenu domaću ekipu sa 1:0, u utakmici 18. kola Prve lige Srbije. Jedini gol u 77. minutu postigao je Mehmed Avdić, koji se upisao u strelce posle prodora i asistencije Admira Kecapa. Pazarci su trenutno šestoplasirani tim lige sa 27 bodova, dok je Jagodina na poslednjem, 16. mestu sa 10. Novi Pazar u 19. kolu dočekuje ekipu beogradskog Sinđelića, a Jagodina gostuje Radničkom 1923 iz Kragujevca. (Beta)\n18.03.2018 u 19:15\nZvezda pobedila Mačvu\nFudbaleri Crvene zvezde pobedili su danas Mačvu u Šapcu sa 2:0, u utakmici 28. kola Super lige Srbije, i vratili se na 12 bodova prednosti nad Partizanom. Zvezda je povela u 65. minutu golom Luke Adžića, a pobedu je obezbedio El Fardu Ben u 75. minutu. Crveno-beli su se tako „osvetili” Mačvi za poraz u četvrtfinalu Kupa, prošle srede, kada je ekipa iz Šapca pobedila posle penala sa 5:4. Zvezda je imala inicijativu u prvom poluvremenu, pokušavali su Nenad Milijaš i Nenad Krstičić, ali nisu uspeli da pogode mrežu golmana domaćih. Najbolja šansa u prvom delu viđena je u nadoknadi, kada je Mačva posle kontranapada mogla da povede. Nenad Gavrić je prošao po levoj strani, obišao je istrčalog golmana Zvezde Milan Borjana i šutirao iz mrtvog ugla, a loptu je pred golom izbacio Damjan\n18.03.2018 u 15:16\nFudbaleri Partizana pobedili su na svom terenu Radnik iz Surdulice sa 2:0 u 28. kolu Super lige Srbije. Golove za trijumf crno-belih postigli su Marko Jevtović u 63. minutu iz jedanaesterca i Nemanja G. Miletić u 66. Partizan je drugi na tabeli Super lige Srbije sa 61 bodom, devet manje od Crvene zvezde, ali i utakmicom više, dok je Radnik 11. sa 33. Prvo poluvreme utakmice na stadionu u Humskoj nije donelo bilo kakvo uzbuđenje. Bitka se vodila uglavnom na sredini terena, da bi se situacija delimično promenila u drugih 45 minuta. Ekipa Miroslava Đukića je u drugom poluvremenu imala veliki posed lopte i konstantno je pritiskala rivala, a do vođstva je stigla u 63. minutu iz penala koji je skrivio Nikola Radović koji je u šesnaestercu oborio Armina Đerleka. Siguran izvođač\n16.03.2018 u 19:11\nVoždovac slavio protiv Radničkog\nFudbaleri Voždovca pobedili su na svom terenu niški Radnički sa 2:1 u prvoj utakmici 28. kola Super lige Srbije. Golove za Voždovac postigli su Marko Pavićević u 17. i Miloš Mihajlov u 51. minutu, dok je strelac jedinog pogotka za Radnički bio Dušan Mićić u 19. minutu. Voždovac je upisao 12. pobedu od početka sezone, a prvu posle tri kola i trenutno je šesti na tabeli Super lige sa 43 boda. Na drugoj strani, Radnički je treći sa 49 osvojenih bodova. Voždovac u narednom kolu Super lige Srbije gostuje Radu, a Radnički na Čairu dočekuje Vojvodinu. (Beta)\n14.03.2018 u 17:54\nZvezda ispala, Mačva preko penala u polufinale\nŠABAC - Fudbaleri Mačve priredili su danas iznenađenje i plasirali se u polufinale Kupa Srbije, pošto su na svom terenu pobedili Crvenom zvezdom izvođenjem jedanaesteraca sa 5:4, pošto u regularnom delu meč nije bilo golova. Šapčani su izjednačili najveći uspeh u klupskoj istoriji, jer su drugi put izborili polufinale nacionalnog kupa posle 1969.godine. Nakon 90 minuta nije bilo golova, a onda je domaćin pogodio svih pet udaraca sa „bele tačke”, za razliku od Nemanje Radonjića koji je prebacio ceo gol i postao tragičar Crvene zvezde. Ranije danas Partizan je u Ivanjici savladao Javor sa 2:0. (Tanjug)